Lipstik Melekat Pada Gigi Sangat Memalukan! Atasinya Dengan 5 Tip Mudah Ini!

Bayangkan apabila anda sedang ketawa atau tersenyum, orang lain memandang anda dengan pandangan yang sini kerana lipstik melekat di gigi anda. Memalukan, bukan?

Untuk mengelakkan anda dari mengalami kejadian yang memalukan ini sekali lagi, team Hijabista kongsikan trik yang boleh anda cuba untuk elak gincu dari terkena pada permukaan gigi supaya anda boleh berkomunikasi dan senyum dengan lebih confident!

Tisu

Tipulah kalau anda katakan tisu penting untuk diletakkan dalam tas tangan anda! Bukan hanya digunakan saat kecemasan seperti ingin mengelap air yang tumpah pada baju tetapi ia juga boleh membantu anda untuk menghilangkan kesan lipstik pada gigi!

Meskipun ia trik yang agak klise, tapi ternyata ia berkesan. Letakkan sehelai tisu di antara permukaan bibir atas dan bawah. Kemam perlahan-lahan dan fokus pada bahagian dalam bibir. Ia akan menghilangkan lebihan kesan gincu dan ini mengelakkan rona gincu terkena pada permukaan gigi.

Jari telunjuk

Pelik tapi benar! Jari telunjuk boleh menghilangkan kesan lipstik pada gigi anda! Letakkan jari telunjuk anda ke dalam mulut dan tarik keluar perlahan-lahan, dan pada masa yang sama kemam bibir anda. Anda akan terkejut berapa banyak gincu yang melekat pada bahagian dalam bibir.

Guna berus bibir

Ini merupakan langkah bijak yang anda boleh lakukan sekiranya anda risau lipstik anda kelihatan comot! Apabila menggunakan berus bibir, ini bermakna anda boleh mengawal berapa banyak penggunaan gincu yang anda oleskan pada bibir. Dengan cara ini, permukaan dalam bibir tidak akan penuh dengan lebihan gincu.

Guna straw

Percaya atau tidak, sewaktu kita minum ia boleh menyebabkan rona gincu jatuh pada gigi. Elakkan masalah gincu melekat pada gigi dengan menggunakan straw kala menikmati minuman.

Jangan gigit bibir

Menggigit bibir hanya akan menyebabkan rona gincu comot dan melekat pada gigi. Jadi, hentikan tabiat menggigit bibir serta-merta walaupun anda fikir ia seksi.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Kulit putih bak Yogurt, Cuba Masker Ini Campuran Buah Strawberi, Confirm Putih & ‘Flawless’!

Impikan kulit putih dan sesegar yogurt, tak perlu beli masker yang dijual di pasaran tetapi, masker yang dibuat sendiri di rumah menggunakan bahan alami lebih memuaskan hati serta dijamin lebih bersih tambahan pula dengan buah strawberi yang penuh khasiat semulajadi.

Kali ini, Hijabista akan menunjukkan bagaimana cara untuk membuat masker Yogurt Strawberi.

Strawberi kaya dengan vitamin C, vitamin E dan vitamin K yang baik untuk kulit. Khasiatnya adalah dapat mengetatkan, menghaluskan dan meremajakan kulit.

Untuk kulit yang berjerawat, strawberi mengandungi asid salsilat yang dapat menyingkirkan sel-sel kulit mati lalu memberi hasil kulit yang lebih cerah dan mulus.

Yogurt dikatakan memiliki banyak manfaat untuk kulit kerana ia mengandungi asid hidroksi yang dapat membantu pengelupasan, melembapkan, mencerahkan serta menjaga kulit agar tetap mulus.

Yogurt juga dapat mencegah keradangan kulit dan memudarkan noda pada wajah. ia juga bertindak sebagai pembasmi jerawat dan sangat efektif melawan radikal bebas.

1.Siapkan bahan yang diperlukan: 3 biji strawberi dan 1 sudu makan yogurt asli

2.Cuci buah strawberi dengan bersih dan cabut daun-daunnya.

3.Kemudian, potong strawberi kepada dua bahagian dan letakkan di dalam mangkuk yang sesuai.

4.Hancurkan potongan strawberi menggunakan garpu, tapis dan buang hampasnya. Ambil air sahaja.

5.Campurkan satu sudu yogurt dan kacau hingga sebati

6.Masker Yogurt Strawberi siap untuk dipakai!

2. Sapukan masker pada seluruh wajah menggunakan tangan yang bersih atau berus

3. Biarkan masker tersebut pada wajah selama 10 – 15 minit.

4. Bila sudah kering, cuci wajah menggunakan air suam dan cuci lagi wajah menggunakan air sejuk untuk menutup pori-pori.

Mudah sahaja kan? Jom cuba lakukannya di rumah!


“Ewww, Geli Tengok Kesan Gincu Kat Telekung!” – Wanita Ini Dedah Sikap Jemaah Sering Buat Di Surau

Memang seronok setiap kali bershopping atau sekadar cuci mata di pusat beli belah. Namun usah dilupa untuk menunaikan solat jika sudah masuk waktunya. Kebanyakan semua pusat beli belah menyediakan tempat bersolat yang selesa, bersih dan kemas. Walaupun begitu, sikap kita sebagai jemaah di surau berkenaan menyebabkan beberapa masalah kebersihan dan tingkah laku baik sering diabaikan. Luahan hati wanita ini yang menegur mentaliti sebilangan wanita yang bersikap sambil lewa ketika solat di surau wanita.

Hari pertama 2019, mak terasa dah sampai masa untuk meluahkan 9 perkara yang mak pendam sepanjang beberapa tahun ini. Tentang MENTALITI WANITA DI SURAU. Terutama surau di SHOPPING MALL. Puncanya sebab dah dua kali kejadian yang menyebabkan mak hangin berlaku dalam dua hari berturut-turut mak pergi mall ni. Nak tak nak mak kena tulis dan post juga. Siapa yang lepas baca 9 perkara ni setuju dengan mak, marilah kita sebarkan pada yang lain supaya ia tak berlaku lagi okay!

1)Sebelum masuk Surau. Rak kasut kukuh lagi canggih, tapi kita tetap nak letak dekat depan pintu kan? Ya lah, nak cepat tapi sesungguhnyaa tak sampai berapa saat pun untuk kau ambil kasut dan letak atas rak cantik tu. Takkan roboh rak kasut tu walaupun kasut wedges 5 inci kita tu seberat batu bata. Ini bukan main komen nak maju macam negara Jepun, tapi mentaliti kita dah sampai ke belum? Dan mak pernah terpijak kasut tumit tinggi yang runcing tu sebab diletak merata depan pintu. woi sakitnyaa hanya tuhan sahaja yang tahu!

2) Mengecop tempat dengan letak segala handbag, dan beg shopping atas sejadah, Kemudian ambil telekung awal-awal di rak dan cop tempat sambil shawl dihampar selebar lautan. Tapi dia baru nak pergi beratur ambil wudhu’, cabut pin tudung, bersihkan makeup yang dalam tempoh masa tu sempat orang lain yang dah selesai berwudhu tadi solat selesai 4 rakaat siap. Mak pernah alihkan tudung seorang wanita yang buat perkara di atas ni dan solat atas sejadah yang dia dah cop sebab ruang terhad, sejadah habis dan Saif dah meraung dalam surau tu. Waktu tu Daddy Saif tak ada sama untuk gilir solat. (Kena mention ni penting) Selesai mak beri salam dia baru terkedek-kedek dari tempat wudhu’. Dan dia boleh bercekak pinggang marah mak sebab alih tudung dia. Of course mak hangin, tapi mak biarkan jelah dan angkat Saif yang melalak itu lebih penting.

3) Bawalah wet tissue, makeup remover dan sebagainya dalam handbag mahal kita tu. Jangan kedekut, makeup remover beli sebungkus dekat tesco pun ada. Tak ada sangat guna jelah baby wipes adik atau anak kita tu. Tolonglah jangan lap makeup yang tak remove lepastu bila ambil wudhu’ makeup cair berbekas terus dekat telekung tu. Siap ada kesan bibir. Ewww! Geli weh! Walaupun telekung tu hitam, tolonglah. Biasakan jadi pembersih, ia akan jadi tabiat kita. Percayalah. Dalam hal ni mak puji usaha beberapa shopping mall dan stesen minyak yang tukar ganti telekung bersih setiap hari mengikut warna. Contohnya Aeon Midvalley dan beberapa stesen Petronas.

4) Telekung yang diletakkan dalam surau mall tu untuk kegunaan bersama. Walaupun kita dah datang dulu, solat dan nak berzikir sehingga masuk waktu seterusnya, fikirkan orang lain yang nak guna telekung tu juga. Kalau bawa telekung sendiri lain cerita. Ini real kejadian berlaku pada diri mak sendiri sampai terpaksa merayu nak mintak dilepaskan telekung tu untuk bagi kita solat sekejap. Siap dia buat muka kat mak ala-ala mak rampas barang. Aduhai, kau nak judge orang tu solat hujung waktu ke apa kau punya pasal. Tapi agak-agak kalau orang tu terlepas solat sebab kita tak kasi dia guna telekung siapa yang lagi berdosa?

5) Sejadah. Memang ada banyak, tapi kalau semua kita nak conquer sorang sehelai, kan dah tak cukup jadinya, dah la telekung nak punyakan, sejadah tak nak kongsi, bawa sendiri punya pun tidak. Jangan macam tu para wanita solehah sekalian. Sejadah tu kalau dah nampak orang ramai dalam surau, terus je bentang memanjang, kan elok lebih ramai dapat guna dan tak perlu semua orang nak ambil sejadah lain. Tak berdosa aih, dijamin! Dan ia menjimatkan masa, ruang, dan memudahkan lebih ramai orang.

6) Selesai beri kedua salam dan berdoa seringkasnya, (kalau surau kosong kau nak zikir, baca al-quran dan sebagainya silakan) tengok cepat-cepat ada tak yang menanti nak guna telekung dibelakang. Kalau ada bangun dan boleh offer terus pada orang tersebut. Kalau tak ada, kembalikan semula ke rak dalam keadaan elok, telekung gantung, sejadah lipat. Biarlah orang lain tak hantar pun, biarlah orang lain campak je pun, kau hantar lah. Bila kita mulakan sesuatu yang baik, mesti akan ada yang segan dan ikut. Kau try buat dan tengok. Kau akan rasa seronok.

7) Selesai Solat, kita nak berhijabista, lilit tudung tujuh lapan lilitan, bermakeup ala-ala nak makeup pengantin, tak ada masalah, silakan. Tapi please, ladies.. Bukan di atas sejadah yang orang lain bersusun beratur dekat belakang tengah tunggu giliran dan bukan juga di cermin belakang atau tepi tempat solat yang ruangan dia besar lagi sekangkang kera. Biasanya, kebanyakan surau mall letaknya sangat berhampiran dengan tandas, tak salah kalau kita sarung je tudung tu ala kadar asalkan tertutup rapi, dan pergilah bersiap di cermin tandas. Nak duduk 3 jam dalam tu pun tak ada siapa nak marah selain suami atau pakwe kita yang kematu menunggu.

8.) Nak membawang, gelak mengilai, bergosip, tempatnya ada banyak dekat mall yang kita pergi tu. Duduklah berapa jam pun yang kita mahu. Tapi bukan dalam surau. Ya, kau nak berehat, tapi dalam keadaan surau yang sesak terutama di kemuncak waktu solat, perbuatan kita itu sangat mengganggu.Ya, tahu kau ada banyak cerita bila jumpa kawan – kawan sekali sekala. Mak pun macam tu juga. Tapi, pernah tak belajar pendidikan sivik dan kewarganegaraan, bab beradab di tempat ibadah? Dalam buku teks sejarah tahun 6 pun ada bab ni. Jangan sampai mak bukak kelas tuisyen kat sini. Haaaa.

9) Untuk rakan-rakan kelab emak-emak pula, diharapkan sentiasalah kita ingatkan diri kita, walaubagaimana kita nak senangkan diri sendiri pun, jangan sampai tukar pampers anak di tempat wudhu’ apatah lagi biar anak kencing dan berak dan paling huduh sekali perangai bila kita tinggal begitu sahaja pampers tersebut dekat situ. Apa guna mall serba canggih sediakan baby room banyak – banyak tu kawan. Tong sampah dekat mall tu walaupun cantik dan canggih, tetap boleh digunakan untuk buang sampah. Jangan takut. Dan diharapkan, tahun 2019 ni buanglah mentaliti, cleaner dibayar untuk urus sisa dan sampah yang kita tinggalkan. Mudahkan kerja orang, InsyaAllah urusan kita akan dipermudahkan dalam cara yang kita tak sangka.

Akhir kata, bertimbangrasa dan bertanggungjawablah, segala kemudahan awam di shopping mall mahupun di mana-mana sahaja adalah hak kita bersama, elok kita guna, elok lah keadaannya untuk kegunaan bersama yang berpanjangan. Jagalah harta benda awam sebagaimana kita jaga harta benda kita sendiri. Guna dengan berhemah, kemudian baru kita boleh duduk dan sembang kencang tentang mentaliti kelas pertama. Sekian.


Bukan Sakit Mental Jika Cakap Dengan Sendiri Depan Cermin, Ini Apa Pakar Kata

Sis mesti pernah tengok drama atau bermain permainan video The Sims yang di mana akan ada situasi seseorang itu bercakap seorang diri di depan cermin. Situasi itu pasti selepas mereka menghadapi kesukaran atau kegagalan.

Pasti sis fikir mereka ini mempunyai masalah dari segi mental bukan? Tetapi hakikatnya tidak, perbuatan mereka ini sebenarnya menunjukkan lagi pendirian mereka yang genius!

Sumber gambar dari Canva

Pada masa yang sama 10 orang wakil daripada 20 orang tadi di minta untuk menyebutkan perkataan objek yang di lihat manakala selebihnya di minta diam dan tidak perlu menyebut nama benda tersebut. Hasil dari kajian itu mendapati 10 orang menyebut nama objek di awal tadi lebih peka dan cekap dalam mendapat barangan yang mereka perlu.

Mengikut logik akal, boleh di simpulkan bahawan perkembangan awal manusia ketika usia kanak-kanak juga penuh dengan imaginasi dan di dapati mereka sering bercakap dengan diri sendiri. Perkembangan otak yang aktif sewaktu di usia kanak-kanak membuatkan diri mereka terpengaruh dengan komunikasi tanpa sedar dan dalam pada masa yang sama peka sekaligus menjadikan mereka bijak.

Meskipun perkara itu hanya mereka dengar terlintas, namun, senang sahaja kanak-kanak untuk mempelajari dan faham situasi yang berlaku. Oleh dengan itu, sememangnya jika kita ada berada dengan kanak-kanak, kita sama sekali dilarang menunjukkan contoh yang tidak baik kerana mereka senang sahaja untuk ‘tangkap’ perilaku tersebut dan mencubanya di lain masa.

Sumber gambar dari Canva

Becakap dengan diri sendiri sebenarnya secara tidak langsung merangsang deria anda akan menjadi lebih aktif. Keadaan ini akan mempengaruh sel-sel dalam otak untuk berhubung melalui mata–melihat, mulut–menyebut, dan telinga–mendengar. Jadi dengan itu, otak akan proses secara langsung maklumat tersebut dan ia boleh di simpan lebih lama di dalam memori.

Sumber gambar dari Canva

Apabila anda menyebut perkataan dengan lantang, ia sebenarnya akan membantu anda untuk terus fokus pada pekerjaan yang anda lakukan. Oleh kerana itu, kebanyakan guru sering menggalakkan pelajar mereka menggunakan kaedah membaca sambil menyebut sekalia ayat-ayat yang di bacanya.

Otak akan lebih senang menghafal dan juga senang untuk menggambarkan perkara tersebut secara langsung. Dengan ini daya ingatan anda sangat bagus dan boleh di gunakan ke tahap yang maksima.

Sumber gambar dari Canva

Kita sering mempunyai satu idea atau terfikir tentang sesuatu yang akan memudaratkan diri. Sebagai contoh kita sering untuk berfikir tentang bagaimana dunia tanpa kehadiran kita atau perkara-perkara yang merumitkan buat diri. Dengan bercakap dengan diri sendiri, kita daoat berupaya untuk mengawal emosi dengan lebih kearah positif dari negatif.


Pembetulan Titik Gelap Di Wajah, Peranan Penting Ampul Dalam Rutin Kecantikan Ramai Yang Tak Tahu

Ampul secara rasmi, ampul ditakrifkan sebagai balang kaca kecil bertutup yang mengandungi sejenis ubat cecair. Nama ampul berasal dari perkataan Perancis ampule, yang merujuk bukan kepada cecair tetapi kepada vial di mana ia disimpan.

Jelas sekali, definisi rasmi ini tidak selaras dengan ampul kulit. Walaupun tiada jawapan universal tentang apa yang membentuk ampul kulit, ia biasanya digambarkan sebagai rawatan cecair pekat yang direka untuk membantu menangani masalah kulit tertentu, seperti bintik-bintik gelap dan perubahan warna.

Ampul dan serum muka adalah serupa, kedua-duanya adalah produk penjagaan kulit cecair pekat yang dibuat untuk menyasarkan masalah kulit yang kelihatan khusus. Perbezaan utama terletak pada potensi bahan kandungan. Serum, walaupun agak berkesan, biasanya direka untuk sesuai untuk kegunaan harian.

Ampul, sebaliknya, adalah rawatan sekali-sekala. Ia biasanya dikhaskan untuk apabila rutin anda memerlukan rangsangan atau apabila anda perlu menangani masalah kulit tertentu dengan cepat. Kerana formulasinya yang pekat, ampul untuk kulit mungkin memberikan hasil yang lebih cepat daripada menggunakan serum sahaja.

Ya, anda boleh menggunakan ampul dan serum bersama-sama, malah, ampul ada yang direka untuk digunakan bersama serum. Apabila digunakan seperti yang disyorkan, ampul pencerah ini membantu meningkatkan rutin penjagaan kulit biasa anda untuk menggalakkan kulit yang berseri dan kelihatan sekata.

Sudah tentu, kita tidak boleh membandingkan dengan setiap produk di pasaran, sesetengah mungkin tidak serasi dengan serum anda. Sebelum memulakan sebarang program ampul, anda disyorkan membaca arahan dengan teliti untuk memastikan produk itu akan melengkapkan rutin penjagaan kulit semasa.

Sekarang setelah anda mengetahui tentang apa itu ampul, Ini cara menggunakannya. Rutin ringkas yang boleh anda ikuti:

Langkah 1:

Sebelum menggunakan ampul anda atau sebarang produk lain, dalam hal ini anda perlu memastikan kulit bersih dan bebas daripada sisa solekan. Mulakan dengan pencuci muka yang lembut (tidak mengelupas). Pencuci muka yang mengimbangi sesuai untuk semua jenis kulit, termasuk kulit bermasalah, dan boleh digunakan pagi dan malam untuk rasa segar serta cergas semula.

PRODUK CADANGAN: Kiehl’s Calendula Deep Cleansing Foaming Face Wash

Diperbuat dengan ekstrak calendula dan gliserin, formula berbuih tinggi ini dengan lembut mengangkat kotoran untuk dibersihkan tanpa menanggalkan penghalang kelembapan semula jadi kulit.

Langkah 2:

Selepas mencuci muka, keringkan dengan tuala bersih. Kemudian, ambil satu ampul dari pek, goncangkannya dengan teliti, dan keluarkan seluruh kandungan vial ke tangan yang bersih. Tepuk formula cahaya air pada muka dan leher anda, berhati-hati untuk mengelakkan sentuhan dengan mata atau bibir. Sebaik sahaja anda menggunakan rawatan pekat, mungkin merasakan sedikit sensasi kesemutan-itu perkara biasa dan dijangka. Kemudian dalam rutin ini, anda akan menggunakan pelembap untuk membantu mengunci penghidratan dan memastikan kulit anda berasa seimbang dan selesa.

Petua: Penggunaan dua kali sehari, mereka yang mempunyai kulit sensitif mungkin lebih suka memulakan dengan penggunaan sekali sehari.

PRODUK CADANGAN: Black Tea Youth Enhancing Ampoule

Ampul anti-penuaan ini menawarkan kesan penetapan semula kulit yang membantu memperbaiki penampilan lima tanda kulit yang letih seperti kulit dehidrasi, kulit kusam, keadaan kulit yang lemah, tekstur kulit kasar dan kulit sensitif.

Langkah 3:

Seterusnya, gunakan serum pada muka, leher dan dada anda. Formula yang lembut namun berkesan juga ditunjukkan secara klinikal untuk mengurangkan dengan ketara. kemunculan perubahan warna kulit, termasuk bintik-bintik matahari dan tanda bekas cela. Ia sesuai untuk semua jenis dan tona kulit serta boleh digunakan dua kali sehari untuk kulit yang kelihatan sekata dan berseri.

PRODUK CADANGAN: Lancôme Rénergie H.C.F. Triple Serum

Era baharu penjagaan kulit anti-penuaan berprestasi tinggi. Diilhamkan oleh sains regeneratif dan dikuasakan oleh penyelidikan biokejuruteraan selama 40 tahun, Lancôme telah menjadikan perkara yang mustahil menjadi mungkin dengan formula perintisnya yang menyatukan tiga bahan aktif yang sebelum ini dianggap tidak serasi untuk digabungkan, menjadi satu dos tiga kali ganda: Asid Hyaluronik, C+Niacinamide dan Asid Ferulik.

Langkah 4:

Pelembap sentiasa penting, tetapi ia amat penting selepas menggunakan pengelupasan kimia seperti ampul. Sebaik sahaja anda menggunakan serum anda satu atau dua minit untuk diserap, sapukan pelembap muka yang menghidratkan pada muka dan leher. Pilih pelembap yang membantu membetulkan penampilan perubahan warna kulit dan meningkatkan kekasaran apabila digunakan secara konsisten.

Anda tidak sepatutnya menggunakan rawatan ampul secara langsung di sekeliling mata, itu tidak bermakna anda juga harus mengabaikan kawasan tersebut. Pastikan mata anda kelihatan terbaik dengan rawatan mata. Formula lembut boleh digunakan secara bersendirian atau berlapis-lapis di bawah krim mata yang lebih kaya untuk kulit yang kelihatan lebih tegang, lebih muda dari masa ke masa.

Langkah 5:

Pada waktu pagi, akhiri rutin penjagaan kulit anda dengan menggunakan lapisan pelindung matahari yang banyak untuk membantu melindungi kulit anda daripada sinaran matahari yang merosakkan. Ini amat kritikal selepas menggunakan ampul, kerana ia mengandungi asid alfa-hidroksi, yang boleh meningkatkan sensitiviti anda kepada matahari. Gunakan pelindung matahari spektrum luas dan menyerap dengan cepat untuk memberikan perlindungan tahan lama terhadap sinaran UVA dan UVB

PRODUK CADANGAN: Supergoop! Unseen Sunscreen

Pelindung matahari SPF40 spektrum luas 100% halimunan yang berfungsi sebagai primer solekan, formulasi ini menawarkan kompleks gabungan bahan untuk melindungi kulit daripada kerosakan cahaya biru, peningkatan penghidratan dan melegakan kerengsaan.

Petua : Pelindung matahari adalah satu kemestian, tetapi ia bukan satu-satunya cara anda harus melindungi diri anda daripada matahari. Anda disarankan mengelakkan cahaya matahari langsung pada waktu tengah hari, berpegang pada tempat teduh dan melindungi kulit anda dengan topi dan cermin mata hitam apabila anda bercadang untuk menghabiskan masa di luar rumah.

Tiada garis panduan sejagat tentang kekerapan anda perlu menambah ampul ke dalam rutin anda, ini benar-benar soal keutamaan. Secara umumnya, anda disarankan agar anda mengambil rawatan ampul selama dua minggu dengan berhati-hati, seperti selepas tempoh tekanan yang tinggi, selepas bercuti di bawah sinar matahari, atau sebelum acara besar untuk mencerahkan kulit anda. Di antara program ampul, ikuti rutin penjagaan kulit yang mencerahkan dan pastikan memakai pelindung matahari setiap hari untuk membantu memastikan kulit anda yang baru dirawat kelihatan dan berasa terbaik.


Koleksi Lebaran Esklusif Untuk Hijabi Yang Gemar Tudung Instant. Menariknya Ada Rekaan Untuk Si Anak!

Hanami, salah satu peneraju kepada fesyen tudung sedia pakai (instant) telah melancarkan Koleksi Raya Tahun 2020 yang dinamakan sebagai HANAMI LEBARAN 2020 di laman sesawang mereka yang baru diperbaharui.

Edisi raya tahun ini dihasilkan dalam kuantiti yang terhad untuk mengekalkan eksklusif dan diinspirasikan daripada lukisan flora yang terdapat di negara Jepun.

Beberapa selebriti tempatan dan rakan-rakan media turut bersama mengaktifkan jenama ini secara dalam talian serentak pada hari ini, 29 April 2020 jam 5PM seluruh negara!

Dengan peningkatan permintaan terhadap selendang dan tudung sedia pakai dipasaran yang bercorak flora dalam beberapa tahun ini, rekaan koleksi Hanami Lebaran tahun ini direka khusus untuk mengembalikan corak bunga-bungaan kepada fesyen moden. Idea disebalik Hanami Lebaran tahun 2020 ini juga disebabkan ramai hijabi meminati rekaan yang bermotifkan flora. Untuk memenuhi permintaan terhadap rekaan dan penggayaan, koleksi ini didatangkan dengan koleksi tudung sedia pakai dan selendang (shawl).

Koleksi ini diinpirasikan oleh pasukan rekaan Hanami yang mendapati rekaan tradisional yang bermotifkan flora ditambah dengan sentuhan moden menjadi trend pada masa kini. Sebelum rekaan ini dihasilkan, pasukan rekaan Hanami telah membuat banyak kajian dan pembangunan, bagaimana permintaan pasaran terhadap tudung jenis sedia pakai dan motif corak yang diminati oleh pengguna di luar sana.

Oleh itu, pasukan rekaan Hanami telah menemukan kesimpulan bahawa para pengguna semakin menghargai dan mencintaai rekaan daripada koleksi flora yang digayakan dengan pemakaian tudung jenis sedia pakai bagi memudahkan mereka melakukan aktiviti seharian dengan mudah disamping tidak ketinggalan dalam menggayakan fesyen terkini.

Pasukan rekaan Hanami telah mereka rekaan edisi Hanami Lebaran tahun ini seterusnya menjadi stail Hanami tanpa menghilangkan estetatik pemakaian tudung itu sendiri dan seterusnya ia menjadi koleksi yang amat disukai. Ia direka khas untuk dipadankan dengan wanita moden dan juga wanita berciri tradisional.

Koleksi Hanami Lebaran Tahun 2020 ini didatangkan dengan beberapa corak berlainan dalam potongan selendang, bawal sedia pakai, selendang sedia pakai dan beberapa lagi. Koleksi ini boleh didapati bermula dengan harga RM69 sehingga 89 setiap satu.

Koleksi Hanami Lebaran Tahun 2020 ini dan juga koleksi Hanami yang lain boleh didapati dilaman sesawang rasmi hijabsbyhanami dan juga di stokis yang berdaftar.


Sambut Syawal Dengan Hati Penuh Keinsafan Lakukan 11 Adab Ini Mengikut Islam. #10 Untuk Wanita Yang Uzur

Beruntunglah bagi sesiapa yang berjaya memanfaatkan kehadiran Ramadan dengan melakukan banyak amal kebajikan. Kedatangan hari raya menjadikan umat Islam dapat bergembira atas segala nikmat kurniaan daripada Allah SWT.

Rasulullah SAW bersabda yang bermaksud: “Bagi orang yang berpuasa ada dua kegembiraan iaitu kegembiraan ketika berbuka puasa dan kegembiraan ketika bertemu dengan Tuhannya.” (Hadis riwayat Muslim)

Tatkala umat Islam berbuka puasa sepanjang bulan Ramadan, mereka akan berasa gembira. Kegembiraan merujuk kepada rasa syukur kerana berpeluang menunaikan perintah Allah SWT. Bukan kegembiraan itu kerana dapat lari daripada larangan makan dan minum pada siang hari. Bagi menzahirkan kesyukuran dan kegembiraan menyambut Aidilfitri nanti, umat Islam perlu meraikannya dengan mengikuti jejak langkah serta sunah yang dianjurkan Rasulullah SAW.

Itulah semangat yang perlu ada dalam diri setiap Muslim. Antara sunah Rasulullah SAW ketika hari raya ialah sentiasa mengagungkan Allah SWT dengan ungkapan takbir, tasbih dan tahmid. Apabila terbenam matahari pada hari terakhir Ramadan, perbanyakkanlah mengingati Allah SWT sebagai tanda mensyukuri nikmat kurniaan-Nya.

Telah menjadi kewajipan setiap orang Islam untuk merai dan memuliakan tetamu. Tetamu adalah amanah yang kita tidak boleh melayaninya sambil lewa. Melayani tetamu adalah sunnah Nabi SAW. Apa lagi jika tetamu itu adalah tetamu istimewa yang bukan sahaja datang bertandang malah membawa kepada kita hadiah-hadiah yang istimewa.
Kita hendaklah menyambutnya dengan penuh kegembiraan. Selamat datang wahai tetamu yang sungguh istimewa.

Syawal adalah tetamu yang ketiga yang datang kepada mereka-mereka yang telah melalui Ramadhan dengan baik. Mereka layak menerima hadiah yang istimewa Syawal iaitu mereka telah menjadi suci bersih dan kembali kepada fitrah.

Pada 1 Syawal mereka meraikannya dengan bertakbir tanda kemenangan menjadikan Aidilfitri begitu bermakna kepada mereka. Hadiah Syawal yang kedua adalah puasa sunat enam hari buat melengkapkan puasa Ramadhan.

Rasulullah SAW bersabada, “Barangsiapa berpuasa pada bulan Ramadhan lalu diiringi puasa enam hari bulan Syawal bererti telah berpuasa setahun penuh” ( H.R. Muslim, Abu Daud, At-Tirmizi dan Ibnu Majah)

1. Mandi sebelum menunaikan solat Hari Raya.

Imam Malik rh meriwayatkan sebuah hadis di dalam al-Muwatto’ (الموطأ)

أَنَّ عَبْدَ اللَّهِ بْنَ عُمَرَ كَانَ يَغْتَسِلُ يَوْمَ الْفِطْرِ قَبْلَ أَنْ يَغْدُوَ إِلَى الْمُصَلَّى

Maksudnya: “Sesungguhnya Abdullah bin Umar akan mandi pada pagi hari Raya al-Fitri sebelum beliau keluar ke tempat solat hari raya.”

Al-Imam al-Nawawi menyebut para ulama telah bersepakat atas sunatnya mandi untuk solat hari raya.

2. Makan sebelum menunaikan solat hari raya ‘Eid al-Fitri dan untuk ‘Eid al-Adha makan selepas solat.

Termasuk di dalam adab berhari raya al-Fitri ialah makan dahulu sebelum keluar untuk menunaikan solat hari raya. Ini berdasarkan hadis yang diriwayatkan oleh al-Imam al-Bukhari daripada Anas bin Malik katanya:

كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ لا يَغْدُو يَوْمَ الْفِطْرِ حَتَّى يَأْكُلَ تَمَرَاتٍ .. وَيَأْكُلُهُنَّ وِتْرًا

Maksudnya: “Sesungguhnya Rasulullah saw tidak keluar pada pagi hari Raya al-Fitri, sehinggalah Baginda makan terlebih dahulu beberapa biji tamar… dan baginda memakannya dalam jumlah yang ganjil.” [HR Al-Bukhari: 953].

Sekiranya tidak ada tamar, makanlah sesuatu yang harus dimakan. Al-Imam Ibnu Hajar al-Asqalani mengulas hadis ini dengan berkata: “Ini kerana untuk mengelakkan (anggapan) adanya tambahan dalam berpuasa, ianya juga (petunjuk) bersegera mentaati arahan Allah swt (untuk tidak berpuasa pada hari tersebut).” [Fath al-Bari: 2/446].

3. Bertakbir pada hari Raya

Takbir hari raya adalah termasuk sunnah yang agung berdasarkan firman Allah swt:

{وَلِتُكْمِلُوا العِدَّةَ وَلِتُكَبِّرُوا اللهَ عَلى مَا هَدَاكُمْ وَلَعَلَّكُمْ تَشْكُرُوْن}

Maksudnya: “Dan hendaklah kamu mencukupkan bilangannya dan hendaklah kamu bertakbir mengagungkan Allah atas petunjuknya yang diberikan kepada kamu, supaya kamu bersyukur.” [Al-Baqarah: 185].

Waktu bertakbir bagi Hari Raya al-Fitri ialah bermula pada malam raya iaitu setelah tenggelamnya matahari pada hari akhir Ramadhan sehingga masuknya imam ke tempat solat untuk solat hari raya.

4. Lafaz Takbir Hari Raya

Di dalam Musannaf Ibnu Abi Syaibah dengan sanad yang sahih daripada Ibnu Mas’ud ra. yang bertakbir pada hari Tasyrik dengan lafaz:

اللهُ أكْبَرُ، اللهُ أكْبَرُ، -اللهُ أكْبَرُ-، لا إلهَ إلاَّ اللهُ وَاللهُ أكْبَرُ، اللهُ أكْبَرُ، وَلِلَّهِ الْحَمْد

Maksudnya: Allah Maha Besar, Allah Maha Besar, tidak ada tuhan yang berhak disembah melainkan Allah dan Allah Yang Maha Besar, Allah Yang Masa Besar dan bagi Allah segala puji-pujian.”

5. Ucapan Tahniah Pada Hari Raya

Termasuk dalam adab berhari raya ialah menyampaikan ucap tahniah sesama muslim dengan sebarang ucapan yang baik seperti ucapan:

1. تَقَبَّلَ اللهُ مِنَّا وَمِنْكُمْ – Semoga Allah menerima (amalan) dari kami dan anda semua).
2. عِيْدُ مُبَارَكْ – (Selamat) hari raya yang diberkati.

6. Berpakaian baru/cantik di Hari raya

Daripada Jabir ra. katanya: “Nabi saw mempunyai satu jubah yang baginda akan memakainya untuk dua hari raya dan hari Jumaat.” [Sahih Ibnu Khuzaimah: 1765].
Demikian juga al-Baihaqi meriwayatkan dengan sanad yang sahih, bahawa Ibnu Umar sentiasa memakai pada hari raya seindah-indah pakaiannya.

Memakai pakaian cantik pada hari raya ini adalah untuk kaum lelaki. Adapun untuk kaum wanita mereka boleh mengenakan pakaian yang biasa (disebelah luar/atasnya) seperti sabda Nabi saw:

لا تَمْنَعُوا إِمَاءَ اللَّهِ مَسَاجِدَ اللَّهِ، وَلَكِنْ لِيَخْرُجْنَ وَهُنَّ تَفِلاتٌ

Maksudnya: “Jangan kamu tegah hamba perempuan Allah dari masjid Allah, tetapi hendaklah kaum wanita keluar dalam keadaan meninggalkan wangian” [HR: Ahmad dan Abu Daud “Sahih”].

Keluar dengan berpakaian biasa diluar dan tidak bertabarruj berhias dan mengenakan wangian yang boleh dihidu baunya oleh lelaki ajnabi. Sekiranya wanita berkumpul dalam kelompok mereka sahaja tidak mengapa untuk berpakaian cantik.

7. Keluar ke tempat solat melalui jalan lain dan balik daripadanya melalui jalan yang lain.

Daripada Jabir bin Abdillah r.anhuma katanya:

كَانَ النَّبِيُّ صَلَّى اللَّهُ عَلَيْهِ وَسَلَّمَ إِذَا كَانَ يَوْمُ عِيدٍ خَالَفَ الطَّرِيقَ

Maksudnya: “Adalah Nabi saw, pada hari raya baginda membezakan jalan (pergi dan balik dari solat hari raya).” [Al-Bukhari: 986]

8. Solat Hari Raya

Para ulama berbeza pendapat tentang hukum solat hari raya. Sebahagian mengatakan hukumnya sunat muakkad, sebahagian yang lain mengatakannya fardhu kifayah dan sebahagian yang lain mengatakan hukumnya adalah fardhu ain (wajib), berdosa bagi sesiapa yang meninggalkannya. Inilah pendapat Mazhab Imam Abu Hanifah, pendapat ini dipilih juga oleh beberapa orang ulama’semasa.

Cara-caranya (kaifiyat) Solat Hari Raya.

a. Solat hari raya tidak perlu dilaungkan azan dan iqamah. Ditunaikan sebanyak 2 rakaat. Rakaat pertama ada 7 kali takbir dan rakaat kedua ada 5 kali takbir. Hukum bilangan-bilangan takbir ini adalah sunnat bukan wajib. Jika takbir ini tertambah atau terkurang, solat hari raya tetap sah. Sunnah mengangkat tangan ketika takbir-takbir ini kerana thabit dari para sahabat Nabi saw.

b. Imam membaca pada rakaat yang pertama surah al-Ala (سبح اسم ربك الأعلى) dan pada rakaat kedua membaca al-Ghasiah (هل أتاك حديث الغاشية) berdasarkan hadis riwayat Muslim, atau membaca surah Qaf (ق) pada rakaat pertama dan membaca surah al-Qamar (القمر) pada rakaat kedua, juga berdasarkan hadis riwayat Muslim. Kedua-dua bacaan ini sahih dari Nabi saw.

c. Dilakukan solat raya terlebih dahulu diikuti khutbah. Ini berdasarkan hadis di dalam Musnad Ahmad daripada Ibnu Abbas r’anhuma:

أَشْهَدُ عَلَى رَسُولِ اللَّهِ صَلَّى اللَّهُ عَلَيْهِ وَسَلَّمَ صَلَّى قَبْلَ الْخُطْبَةِ فِي الْعِيدِ ثُمَّ خَطَبَ

Maksudnya: “Aku menyaksikan Rasulullah saw menunaikan solat hari raya sebelum khutbah, kemudian baginda berkhutbah.”

d. Menyegerakan solat hari raya dan tidak memanjangkannya.
Disunatkan menyegerakan solat hari raya selepas terbitnya matahari. Ibnu Hajar al-Asqalani di dalam Fath al-Bari menukilkan perkataan Ibnu Battal (ابن بطال): “Telah sepakat para fuqaha’ bahawa solat hari raya tidak dilaksanakan sebelum atau ketika terbit matahari, sebaliknya ia dilakukan ketika disunatkan solat sunat.”

9. Keluar dengan berjalan kaki ke tempat solat hari raya

Daripada Ali bin Abi Tolib r.a. katanya: “Termasuk di dalam sunnah, mendatangi (solat) hari raya dengan berjalan kaki.” [Riwayat al-Tirmizi dan beliau menghasakannya]. Kata al-Tirmizi: “Beramal dengan hadis ini kebanyakan para ulama, mereka memandang sunat orang lelaki keluar (untuk solat hari raya) dengan berjalan kaki.” Kata Ibnu al-Munzir: “Orang yang berjalan kaki ke hari raya (tempat solat hari raya) adalah lebih baik dan lebih hampir kepada maksud tawadhu’, dan tidak mengapa bagi sesiapa yang berkenderaan.”
Ibnu Majah meriwayatkan daripada Ibnu Umar katanya:

كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ يَخْرُجُ إِلَى الْعِيدِ، مَاشِيًا وَيَرْجِعُ مَاشِيًا

Maksudnya: “Adalah Rasulullah saw keluar ke tempat solat Hari Raya dengan berjalan dan baginda pulang darinya juga dengan berjalan.” [Sahih Ibnu Majah “Hasan”]
Bagi mereka yang uzur atau rumahnya jauh dari musalla / masjid tidak mengapa naik kenderaan.

10. Wanita uzur juga keluar menyaksikan solat hari raya.

Para wanita keluar untuk menunaikan solat hari raya adalah termasuk di dalam sunnah Nabi saw. Dari Umm Atiyyah r.’anha katanya: “Kami disuruh oleh Nabi saw untuk mengeluarkan mereka (semua wanita) pada hari raya al-Fitri dan al-Adha; wanita yang baru baligh atau hampir baligh, wanita haid dan anak dara. Adapun wanita haid diasingkan daripada tempat sembahyang.”

11. Zakat Fitrah

Nabi saw menyuruh membayar zakat al-Fitr sebelum solat hari raya. Harus mengeluarkannya sehari atau dua hari lebih awal berdasarkan hadis Ibnu Umar r.’anhuma yang diriwayatkan oleh al-Bukhari

وكانوا يعطون قبل الفطر بيوم أو يومين

Maksudnya: “Adalah mereka (sahabat Nabi saw) mengeluarkan (zakat al-Fitr) sebelum hari raya sehari atau dua hari.”

Sesiapa yang menunaikan zakat fitrah selepas solat hari raya maka ia tidak dikira sebagai zakat fitrah berdasarkan hadis Nabi saw daripada Ibnu Abbas r.’anhuma:

من أداها قبل الصلاة فهي زكاة مقبولة، ومن أداها بعد الصلاة فهي صدقة من الصدقات

Maksudnya: “Sesiapa yang membayarnya (zakat fitrah) sebelum solat (hari raya), maka itulah zakat fitrah yang diterima, dan sesiapa yang membayarnya selepas solat, maka ianya hanya sekadar sedekah dari sedekah yang lain.”

Maka itu cara dan adab menyambut tetamu Allah yang istimewa lengkapi dengan berpuasa enam syawal lengkaplah puasa kita menjadi seolah-olah berpuasa setahun yang tidak ada tawaran yang begitu hebat melainkan di bulan Syawal.

Namun kebanyakan dari kita pemergian Ramadhan disambut dengan gembira dan Syawal disambut riang.Pemergian Ramadhan tidak ditangisi dan tiada lambaian perpisahan. Sebaliknya Syawal dipenuhi dengan keseronokan berpesta raya dan rumah terbuka.

Puasa enam dilupakan dan puasa ganti ditangguhkan. Satu lagi hadiah istimewa telah di abaikan kerana mengejar keseronokan dunia. Sambutlah tetamu istimewa ini dengan sepenuh hati. Marilah kita menyambut kedatangan tetamu-tetamu ini dengan hati penuh keinsafan.

Tetamu istimewa ini datang membawa hadiah-hadiah yang istimewa yang mungkin tidak akan kita perolehi lagi tahun hadapan kerana tiada siapa yang boleh menjamin kita akan hidup lagi di tahun hadapan.


Ini Cara Paling MUDAH Nak Pastikan GINCU Tak Comot & Tahan Sepanjang Hari Di BIBIR

Sekiranya anda diberi pilihan untuk memiliki sejenis alat solek, pasti 90 peratus daripada anda pasti akan memilih sebatang gincu. Ini kerana gincu bukan sahaja menyerlahkan keayuan wajah seseorang itu, ia juga mampu menaikkan seri dengan sentuhan sedikit calitan rona sahaja pada ulas bibir. Namun kadangkala gincu yang digayakan tidak mampu bertahan lama dan acap kali perlu diperkemas. Untuk menyelesaikan permasalahan ini, HIJABISTA sediakan tip dan trik bagaimana untuk mengekalkan dan membuatkan gincu anda agar kekal tahan lebih lama dari sediakala.

-Sebelum mengoles gincu, sapukan ‘base’ terlebih dahulu pada keseluruhan bahagian bibir. Sapulah dengan menggunakan putik kapas yang bersih.

-Seterusnya, ratakan bibir dengan pensel gincu. Mulakan dengan bahagian dalam dan akhiri dengan bahagian luar bibir. Usah terlalu terang dan usah pula terlalu menekan.

-Bentukan bahagian kelopak bibir dengan kemas.

-Akhir sekali, oleskan gincu menggunakan berus agar keseluruhan gincu kelihatan sekata dan tidak comot.

p/s: Oh, usah lupa untuk mengetap bibir menggunakan tisu dan senyumlah semanis mungkin. Anda pasti terampil bergaya.

-Bersihkan bibir dan berkumur sebaiknya.

-Setelah itu, padukan dengan penggaris bibir di bahagian birai bibir.

-Kemudian, oleskan gincu dengan rona pilihan anda.

-Akhir sekali, kenakan pengilat bibir untuk bibir yang lebih berkilat dan menawan.

Cara Merawat Bibir Pecah & Kering:

-Campurkan lemon dengan madu asli dan sapukan pada bibir. Kombinasi keduanya mampu menggantikan sel kulit yang telah mati dan menggantikannya dengan yang baru.

– Setiap 4 jam sekali, sapukan ‘lip balm’ pada bibir anda supaya sentiasa kelihatan lembap.

Ramai yang menyangka membasahkan bibir saat anda mengalami bibir kering adalah solusi yang baik dalam membantu bibir anda untuk kembali lembap. Namun fakta ini adalah tidak tepat sama sekali. Ini kerana membasahkan bibir ketika bibir kering dan merekah akan menjadikan permukaan bibir bertambah kering.

-Dehidrasi adalah salah satu penyebab bibir kering dan pecah-pecah. Minum air suam dalam kuantiti secukupnya agar anda kekal sihat.


Berkat Bagi Duit Kat Emak, Esoknya Rezeki Jadi Berganda. Jurusolek Popular Alha Alfa Kongsi Tip Murah Rezeki

Bukan mudah untuk seseorang itu mengecapi kejayaan. Pelbagai rintangan dan halangan yang perlu ditempuhi sebelum berjaya dalam bidang diceburi. Seperti juga perkongsian dari Pengasas Kosmetik Alha Alfa Cosmetics, Datuk Abdul Al Halim Mohd Al Fadzil atau dikenali dengan nama Alha Alfa yang menulis posting di laman instagram miliknya baru-baru ini. Sebelum berjaya seperti hari ini, beliau pernah menempuh pengalaman dugaan maha hebat.

Beliau yang berpengalaman sebagai jurusolek selebriti popular seperti Jihan use, Amy Mastura, Nelydia Senrose dan Fasha Sandha berkongsi amalan sedekah yang dilakukannya, namun bukan bertujuan untuk riak tetapi sekadar berkongsi manfaat sedekah kepada netizen.

Menurutnya setiap amalam baik tidak kira kecik akan Allah gandakan. Beliau memberitahu dulu sebaik habis pengajian di UITM, tidak bekerja dan duit simpanan juga cepat habis. Malah keluarganya juga tidak pernah membeli kereta baru sebaliknya ayah hanya mampu memakai kereta second hand.

Namun selepas memberi rezeki pada ibunya walaupun ketika itu tidak mempunyai wang mencukupi, tetapi keesokan harinya tanpa disangka dia mendapat rezeki berlipat ganda.

Bermula dari situ Alha percaya jika mampu berkongsi rezeki yang sedikitpun pasti akan digandakan oleh Allah SWT.

Alha nak share smthg..hrp korg sudi baca..alhamdulillah segala nikmat yg allah dh bg pd kite harini.posting ni bkn nk menunjuk2/ riak or ape sekali pun..sepatutnya tgn kanan menderma tgn kiri di sorokkan..tp alha nak share skit je dgn followers n sahabat2.MAGIC bersedekah..n amalan2 kecik yg kite blh buat n ALLAH ganda kan..

alha nak share dgn korg..pengalaman yg alha xleh lupa..lps habis UITM,alha mmg xkeje..keje pun m.up yg xnmpak simpanannya..duit mmg dpt habis dpt habis..family alha xpnh dpt beli keta baru..ayh beli keta mesti 2nd hand..so lps hbis uitm alha cabar diri amik keta baru.. ALZA tau! bangga nya allah yg tau.. zero deposit n pakcik alha bantu dptkn keta tu guna mcm2 cara..bg alha nak byr sbln rm700 tu dgn baru lps blajar n xkeje sgt ssh..tapi xnk tnjuk kat ibu ayah..ada satu tahap ni, alha igt lagi..

alha bwk keta minyak nak hbis nk isi minyak xde dah duit..lalu plk kat BUKIT DAMANSARA..ada cendol mamak..teringin mcm org mengidam tu kot,.alha stop tepi..tgk lori cendol tu..duit xde tapi xtaw nape benti..korek2 celah2 keta dlm beg ada duit syiling sen2..alha kira2 adalah dlm rm1.80 xsilap..gi kat mmk tu tany dlu brpa satu? xsilap mmk tu ckp rm2 kot..msuk blik keta korek2 selagi ada lubang dlm keta tu dlm beg alhamdulillah jmpa 20sen.tp nak g beli usha dlu org xde..baru cpt2 lari kat mmk td..acah2 “mmk i ada byk duit syiling..u mau duit kecik ke? padahal itu je yg ada ..alhamdulillah mmk tu amik! berlari ke keta sedutttt laju2..

ya allah time tu rasa mcm nikmatnya..pas2 tersandar kat keta mula sedih..smpi mcmni nak beli cendol pn duit xde.. ALLAH bg alha rasa sendiri susah..nk mkn duit xde..tp dpn org dpn family xleh tunjuk..nmpk tak EGO tu camne! haha.

1hari magic brlaku..alha ada rm50 je dlm wallet..blik umah ibu tnya ada ke wet ckit..hehe alha pun jwb ada..nah…rm50..lps bg tu berfikir lagi..esok camne nak g keje ni? xpelh nantilah pikir..ibu doakn balim murah rzki tau.esk tu karangkraf call! rupanya ada 3 cheque xamik ag! dpt la rm600!! strt tu alha pcaya allah akan gnda n gandakn.cara plg snang,g mkn nmpk org susah,g counter byrkn.doa 1hari klu kite kt tmpt die,ada org bantu kite.alha bkn ustz tp ni je mmpu share.korg try ok! i.allah~

Trnyata kisah kejayaan Datuk Alha Alfa ini sangat beri inspirasi buat hijabi di luar sana. Kata orang bersusah-susah dahulu dan bersenang kemudian. Dan ingatkan dengan setiap amalan sedekah yang kita lakukan walaupun sedikit, pasti akan dibalas berganda oleh Allah SWT. Insya-Allah…


Jenis-Jenis Diet Popular Yang Berjaya Turunkan Berat Badan Tetapi Awas Ada Juga Kelemahannya

Senaman adalah satu usuha untuk menurunkan berat badan, namun cara pemakanan adalah perkara paling penting harus di beri perhatian. Diet yang sihat bakal menjamin kesihatan anda bagi menjalani hidup yang tenang.

Salah satu cara terbaik untuk menurunkan berat badan adalah dengan mengubah diet anda. Namun, jumlah rancangan diet yang ada mungkin menyukarkan anda memulakannya, kerana anda tidak pasti mana yang paling sesuai, lestari, dan berkesan.

Beberapa diet bertujuan untuk mengurangkan selera makan anda untuk mengurangkan pengambilan makanan, sementara yang lain mencadangkan untuk membatasi pengambilan kalori dan karbohidrat atau lemak. Lebih-lebih lagi, banyak yang menawarkan faedah kesihatan yang melebihi berat badan.

Berikut adalah 8 rancangan diet terbaik untuk membantu menurunkan berat badan dan meningkatkan kesihatan keseluruhan anda.

Kitaran puasa yang berselang-seli antara tempoh puasa dan makan. Ini terbukti dapat membantu menurunkan berat badan dan dikaitkan dengan banyak manfaat kesihatan yang lain. Terdapat pelbagai bentuk, termasuk kaedah 16/8, yang melibatkan mengehadkan pengambilan kalori anda hingga 8 jam sehari dan kaedah 5: 2, yang mengehadkan pengambilan kalori harian anda kepada 500-600 kalori dua kali seminggu.

Cara lakukan: Puasa sekejap membatasi masa anda dibenarkan makan, yang merupakan cara mudah untuk mengurangkan pengambilan kalori. Ini boleh menyebabkan penurunan berat badan, kecuali jika anda mengimbangi dengan makan terlalu banyak makanan semasa tempoh makan yang dibenarkan.

Kelemahan: Secara amnya, puasa berselang-seli adalah selamat bagi kebanyakan orang dewasa yang sihat.

Makanan berasaskan tumbuhan membatasi produk daging dan haiwan kerana pelbagai sebab. Kajian menunjukkan bahawa mereka membantu menurunkan berat badan dengan mengurangkan pengambilan kalori anda dan menawarkan banyak faedah lain.

Cara lakukan: Terdapat banyak jenis vegetarian, tetapi kebanyakannya melibatkan penghapusan semua daging dan ikan. Sebilangan vegetarian juga mengelakkan telur dan tenusu.

Diet vegan membawanya selangkah lebih jauh dengan membatasi semua produk haiwan, serta produk yang berasal dari haiwan seperti tenusu, gelatin, madu, whey, kasein dan albumin.

Tidak ada peraturan yang jelas untuk diet fleksitarian, kerana ini adalah gaya hidup dan bukannya diet. Ini mendorong makan kebanyakan buah-buahan, sayur-sayuran, kekacang, dan biji-bijian, tetapi memungkinkan untuk protein dan produk haiwan secara sederhana, menjadikannya alternatif yang popular.

Kelemahan: Walaupun diet nabati sihat, ia dapat menyekat nutrien penting yang biasanya terdapat dalam produk haiwan, seperti zat besi, vitamin B12, vitamin D, kalsium, zink, dan asam lemak omega-3.

Diet rendah karbohidrat menyekat pengambilan karbohidrat anda, yang mendorong badan anda menggunakan lebih banyak lemak sebagai bahan bakar. Ia dapat membantu menurunkan berat badan dan menawarkan banyak faedah lain. Penyelidikan menunjukkan bahawa diet rendah karbohidrat dapat mengurangkan faktor risiko penyakit jantung, termasuk kadar kolesterol tinggi dan tekanan darah.

Cara lakukan: Diet rendah karbohidrat mengehadkan pengambilan karbohidrat anda yang memihak kepada protein dan lemak. Ia biasanya lebih tinggi protein daripada diet rendah lemak, yang penting, kerana protein dapat membantu mengurangkan selera makan, meningkatkan metabolisme dan memelihara jisim otot

Kelemahan: Dalam beberapa kes, diet rendah karbohidrat dapat meningkatkan kadar kolesterol LDL (buruk). Diet rendah karbohidrat juga sukar diikuti dan menyebabkan gangguan pencernaan pada sesetengah.

Diet paleo menganjurkan makan makanan keseluruhan, sama seperti cara makan nenek moyang anda. Kajian menunjukkan bahawa ia dapat membantu menurunkan berat badan dan mengurangkan faktor risiko penyakit jantung.

Cara lakukan: Diet paleo menganjurkan makan makanan, buah-buahan, sayur-sayuran, daging tanpa lemak, kacang-kacangan, dan biji-bijian. Ini menyekat penggunaan makanan yang diproses, biji-bijian, gula, dan tenusu, walaupun beberapa versi yang kurang ketat membenarkan sebilangan produk tenusu seperti keju.

Kelemahan: Walaupun diet paleo sihat, ia membatasi beberapa kumpulan makanan berkhasiat, termasuk kekacang, biji-bijian, dan susu.

Diet rendah lemak mengehadkan pengambilan lemak anda, kerana nutrien makro ini lebih tinggi kalori daripada protein dan karbohidrat. Kajian telah menghubungkan diet rendah lemak dengan penurunan berat badan dan risiko penyakit jantung dan diabetes yang lebih rendah.

Cara lakukan: Makanan rendah lemak mengandungi kurang daripada 10% kalori dari lemak, dengan kira-kira 80% kalori berasal dari karbohidrat dan 10% dari protein. Makanan rendah lemak terutamanya berasaskan tumbuhan dan membatasi produk daging dan haiwan.

Kelemahan: Mengehadkan lemak terlalu banyak boleh menyebabkan masalah kesihatan dalam jangka panjang, kerana lemak memainkan peranan penting dalam pengeluaran hormon, penyerapan nutrien dan kesihatan sel. Lebih-lebih lagi, diet rendah lemak dikaitkan dengan risiko sindrom metabolik yang lebih tinggi (Sumber Dipercayai).

Diet Mediterranean menekankan makan banyak buah-buahan, sayur-sayuran, ikan, dan minyak yang sihat sambil mengehadkan makanan halus dan sangat diproses. Walaupun bukan diet penurunan berat badan, kajian menunjukkan bahawa ia dapat meningkatkan berat badan dan kesihatan keseluruhan.

Cara lakukan: Diet Mediterranean menganjurkan makan banyak buah-buahan, sayur-sayuran, kacang-kacangan, biji-bijian, kekacang, ubi, biji-bijian, ikan, makanan laut,dan minyak zaitun extra virgin. Makanan seperti ayam, telur, dan produk tenusu mesti dimakan secara sederhana. Sementara itu, terhad untuk memakan daging merah.

Kelemahan: Oleh kerana diet Mediterranean bukan diet penurunan berat badan, mungkin tidak akan menurunkan berat badan melainkan anda juga mengambil lebih sedikit kalori.

WW, atau Weight Watchers, adalah program penurunan berat badan yang menggunakan sistem berdasarkan poin. Kajian menunjukkan bahawa ia berkesan untuk penurunan berat badan jangka panjang dan sangat fleksibel.

Cara lakukan: WW adalah sistem berdasarkan poin yang memberikan nilai makanan dan minuman yang berbeza, bergantung pada kandungan kalori, lemak dan serat.

Kelemahan: Walaupun membenarkan fleksibiliti, WW boleh jadi diet mahal bergantung pada rancangan diet anda. Juga, fleksibiliti boleh menjadi kejatuhan jika pemakanan memilih makanan yang tidak sihat.

Diet DASH adalah diet rendah garam yang terbukti dapat membantu menurunkan berat badan. Kajian juga menghubungkannya dengan faedah tambahan untuk jantung anda dan mengurangkan risiko penyakit kronik yang lain. Walaupun diet DASH bukan diet penurunan berat badan, ramai yang akui boleh menurunkan berat badan.

Cara lakukan: Diet DASH mengesyorkan hidangan tertentu dari kumpulan makanan yang berbeza. Jumlah hidangan yang anda boleh makan bergantung pada pengambilan kalori harian anda. Ia menekankan makan banyak buah-buahan, sayur-sayuran, biji-bijian, dan daging tanpa lemak dan rendah garam, daging merah, gula tambahan, dan lemak.

Kelemahan: Walaupun diet DASH dapat membantu menurunkan berat badan, terdapat bukti campuran mengenai pengambilan garam dan tekanan darah. Di samping itu, makan terlalu sedikit garam telah dikaitkan dengan peningkatan daya tahan insulin dan peningkatan risiko kematian pada individu yang mengalami kegagalan jantung.

Ini adalah diet penurunan berat badan yang terkenal, cepat, rendah karbohidrat yang penyokongnya percaya dapat menurunkan berat badan dari memakan protein dan lemak dalam jumlah yang banyak tetapi tidak ada karbohidrat.

Diet rendah karbohidrat ini berkonsentrasi untuk mengawal tahap insulin dalam badan, dengan alasan bahawa sejumlah besar karbohidrat halus menghasilkan kenaikan dan penurunan kadar insulin yang cepat. Apabila tahap insulin meningkat, mereka mencetuskan tubuh untuk menjimatkan tenaga dari makanan yang dimakan. Oleh itu, kemungkinan tubuh menggunakan lemak yang disimpan sebagai sumber tenaga adalah lebih sedikit.

Rancangan pengambilan karbohidrat dikurangkan dan tidak seperti yang lain, pengambilan lemak sihat (kacang, avokado, biji, kelapa, ikan berminyak, dan minyak zaitun) ditingkatkan untuk membolehkan tubuh membakar lemak sebagai bahan bakar dan bukannya karbohidrat (glukosa).

Cara melakukan: Menurunkan berat badan melalui penghapusan makanan berkalori kosong seperti nasi putih, roti putih dan minuman bergula, mengurangkan selera makan dan membakar lebih banyak kalori.

Kelemahan: Ia melarang pengambilan buah-buahan dan sayuran berkhasiat yang tinggi karbohidrat. Pengambilan protein yang terlalu banyak boleh membahayakan kesihatan anda juga boleh mengakibatkan keletihan kerana kekurangan karbohidrat.

Ini mendorong pengambilan makanan yang padat nutrien dan pengambilan gula yang minimum. Ia berkesan untuk menurunkan berat badan, dan tidak ada penghitungan kalori.

Ini adalah rancangan penurunan berat badan sementara yang menjanjikan penurunan berat badan yang cepat. Ia merangkumi:

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Wajib Pakai Sunscreen Setiap Hari, Rutin Mesti Buat Supaya Wajah Kekal Glowing

Kulit wajah yang sihat, mulus dan berseri membuatkan penampilan seseorang wanita itu nampak begitu mempersona. Bila lihat kulit wajah seseorang individu begitu cantik dan sihat tentunya mengundang rasa ingin tahu apa yang diamalkannya.

Namun untuk memiliki kulit yang sihat dan cantik tentulah memerlukan usaha. Kulit yang sentiasa dijaga dan dibelai akan kelihatan glowing dan berseri. Rutin penjagaan wajah yang konsisten mampu merealisasikan impian anda untuk mendapatkan kulit yang sihat dan cantik.

Berikut amalan yang boleh dilakukan setiap hari bagi mendapatkan kulit yang sihat, berseri dan menawan.

CUCI WAJAH DUA KALI SEHARI
Jika anda sememangnya mengamalkan rutin ini, tahniah! Anda berada di jalan yang betul untuk mendapatkan kulit yang sihat dan bersinar. Mencuci wajah dua kali sehari adalah rutin yang ideal dan ia seharusnya dilakukan secara konsisten.

Liang pori kulit wajah lebih mudah tersumbat dengan kotoran, toksin dan banyak lagi yang boleh menyebabkan kulit anda merengsa. Dengan cucian dua kali (pagi dan malam) ia akan memudahkan kulit anda untuk menyingkirkan sel kulit mati. Syaratnya, dapatkan pencuci wajah yang sesuai dengan kondisi kulit anda. Normal, kering, berminyak atau kombinasi, periksa dan ketahui kulit anda sebelum membeli pencuci muka yang sesuai.

PAKAI SUNSCREEN BAGI MELINDUNGI KULIT
Tidak ramai di antara kita yang memakai SPF atau sunscreen ini secara konsisten. Tahukah anda ianya sangat penting untuk kesihatan kulit wajah? Jangan sesekali anda skip langkah ini kerana sinar UV mampu merosakkan sel kulit yang boleh mengakibatkan timbul tanda-tanda penuaan pra-matang. Masih belum terlambat untuk anda masukkan rutin ini ke dalam regimen kecantikan harian anda.

TAMBAH PRODUK ANTIOKSIDAN DALAM PRODUK PERAWATAN WAJAH
Biasanya antioksidan ini datang dalam bentuk serum dan ia mampu menghalang dan melambatkan proses penuaan pra-matang. Antioksidan ini juga mampu melindungi kulit wajah anda dari radikal bebas, pencemaran dan juga stres. Pakai serum anda setiap hari di bawah sunscreen dan juga pelembap.

SEGERA RAWAT MASALAH KULIT WAJAH SEBELUM MELARAT
Tidak kiralah bintik itu bintik hitam atau jerawat, rawat ia sebelum ia menjadi lebih teruk. Wanita yang memiliki T-zone yang berminyak selalu mendapati pipi mereka lebih kering. Gunakan krim anti jerawat yang ditambah asid salisilik pada kawasan yang berminyak manakala gunakan produk melembap pada kawasan yang kering.

MEMAKAI PRODUK PERAWATAN WAJAH YANG SESUAI
Tidak bermakna satu-satu produk mekap yang popular itu ideal untuk kulit anda. Kita semua memiliki kondisi kulit yang berbeza dan memadankan produk mekap dengan kondisi kulit anda sangat penting dalam memastikan kemaslahatan kulit wajah anda.

Anda boleh sahaja bertanya kepada pakar dermatologi anda atau cari di dalam internet mahupun blog kecantikan akan bahan yang boleh dan tidak boleh anda pakai.

Rutin penjagaan wajah yang konsisten dan juga produk yang berpadanan dengan kondisi kulit anda akan membuatkan kulit sihat dan bersinar. Tidak perlu berbelanja beribu ringgit untuk membuat rawatan di klinik atau spa. Hanya pastikan guna produk yang betul dan konsisten menggunakannya.


Sifu Imej Ini Kongsi Tip Pilih Busana Rekaan Lengan ‘Puff Sleeve Top,’ Jangan Asal Ikut Trend Fesyen Semata

Beberapa amalan sunah digalakkan untuk dilaksanakan pada sambutan Aidilfitri antaranya mengenakan pakaian baharu. Sahabat Baginda, Jabir pernah memberitahu, “Sesungguhnya Nabi memiliki pakaian khusus yang hanya dipakai pada dua hari raya dan hari Jumaat.” (Diriwayatkan oleh al-Baihaqi)

Al-Baihaqi juga ada meriwayatkan Abdullah bin Umar akan mengenakan sebaik-baik pakaian pada hari raya. Maka, berpakaian baharu dan cantik pada hari raya adalah amalan sunah yang pernah dilakukan Rasulullah SAW dan sahabatnya.

Jika diperhatikan pada tahun ini banyak jenama fesyen menawarkan baju raya wanita dengan rekaan lengan kembang pada bahagian bahu. Nama rekaan ini ialah ‘Puff Sleeve Top’.

Sebenarnya siapakah yang sesuai memakai baju dengan rekaan begini? Secara spesifiknya, bentuk badan dan bentuk lengan yang mana sesuai menggayakannya?

Berikut dikongsikan tip memilih baju raya dengan rekaan ini:

*Puff sleeve begini wujud dalam pelbagai saiz. Ada rekaan yang membentuk gelembung bersaiz besar dan tinggi, ada yang mempunyai saiz gelembung yang kecil dan ringkas.

*Jika anda mempunyai tubuh berbentuk kon, puff sleeve top yang mempunyai gelembung kecil dan ringkas lebih sesuai.

*Jika bentuk tubuh anda lebar dan berisi di bahagian dada, rekaan lengan sebegini boleh menjadikan anda kelihatan lebih lebar. Jadi lebih elok elakkan. Jika mahu pakai juga, pilih yang kecil dan ringkas.

*Secara umumnya, rekaan baju dengan puff sleeve top yang besar dan ketara lebih sesuai untuk wanita yang bertubuh kecil dan ramping serta mempunyai ukur lilit dada yang kecil.

*Jenis fabrik juga sangat mempengaruhi. Jika fabrik agak tebal dan keras (seperti fabrik broked), maka gelembung pada baju dengan lengan sebegini akan kelihatan besar dan kaku (stiff).

*Jadi si pemakai mudah nampak lebih lebar dan maskulin pada kawasan atas badan terutama kawasan bahu.

*Jika fabrik jenis lembut, gelembung pada baju sebegini akan menampakkan ciri-ciri lebih feminin pada si pemakai.

HIJABISTA: Tidak kira apa jua jenis dan fesyen yang kita pilih, biarlah menutup aurat. Jangan kerana terlalu ingin mengikut peredaran fesyen terkini, soal aurat ditolak ke tepi.


Kulit Muka Halus & Lembut Gebu Macam Kulit Bayi, Tempek Kulit Muka Dengan Campuran 3 Bahan Dapur

Semua wanita memang ingin memiliki kulit wajah yang halus bersinar. Pendek kata wajah yang halus mulus mampu membuatkan seorang wanita itu rasa lebih yakin dan bersemangat apatahlagi jika berkecimpung dalam dunia kerjaya yang memerlukan untuk bertemu dengan orang ramai setiap hari.

Demi memiliki kulit yang halus dan mulus ramai orang sanggup mengeluarkan wang yang banyak untuk merawat wajah. Hakikatnya banyak bahan alami di sekitar anda yang boleh anda manfaatkan untuk menghaluskan wajah.

Berikut tip DIY yang boleh dicuba di rumah.

PETUA MENGHALUSKAN KULIT MUKA

Kulit muka tidak cerah tidak mengapa asalkan sihat, halus dan lembut.

Berikut bahan-bahan untuk menghaluskan kulit wajah. Hanya menggunakan tiga bahan sahaja yang boleh didapati di dapur.

BAHAN-BAHAN:
Asam jawa (dalam bentuk pes lebih mudah)
Tepung ubi.
Sedikit air

CARA-CARA MEMBUAT:
1. Bancuh semua bahan-bahan tadi sampai jadi paste. Jangan terlalu cair. Jika terlalu cair agak susah untuk tempek pada muka kerana susah hendak lekat.
2. Apabila sudah jadi paste, bolehlah tempek pada muka tapi pastikan muka dibersihkan terlebih dahulu, barulah tempek pada muka.
3. Biarkan paste menempel pada muka dalam 10 minit atau sampai kering. Kemudian bolehlah cuci muka seperti biasa.

Amalkan selalu, nanti kulit muka akan jadi halus lembut gebu macam kulit bayi.

Rutin penjagaan wajah pada waktu malam juga penting untuk mendapatkan kulit yang cantik dan sihat. Bukan hanya dijaga pada waktu siang sahaja. Ramai yang anggap penjagaan kulit pada waku malam adalah tidak penting.

Anda perlu tahu betapa pentingnya penjagaan kulit pada waktu malam agar wajah tidak rosak. Ini antara 5 perkara yang perlu anda hindari.

1. Tidak Membersihkan Solekan

Ini merupakan satu kesalahan yang sering dilakukan. Memang malas mahu menanggalkan solekan pada wajah. tetapi, solekan yang menempel pada wajah akan membuatkan liang pori tersumbat. Akhirnya, wajah akan mudah ditumbuhi jerawat. Sekurang-kurangnya, cuci muka anda menggunakan micellar water. Kemudian, gunakan pencuci muka dan diakhiri dengan toner.

2. Tidak Pakai Krim Mata

Krim mata berfungsi untuk mencegah garisan-garisan halus pada sekitar mata. Tetapi, jangan samakan krim malam dengan krim mata ya. Anda harus gunakan krim khusus untuk mata jika anda mahu hasil yang maksimum.

3. Mandi Dengan Air Suam

Pada waktu malam, memang seronok jika anda mandi menggunakan air suam. Tetapi tahukah anda bahawa kulit anda akan menjadi cepat kering dan bersisik jika anda selalu mandi dengan air suam. Lebih baik sekiranya anda mandi dengan air biasa agar kulit tetap lembap.

4. Biarkan Rambut Terurai

Sekiranya anda masih belum mencuci rambut, jangan lupa untuk ikat rambut anda kerana rambut yang terkena pada wajah akan buat kulit mudah iritasi. Jadi, sebaiknya sepit rambut anda agar rambut tidak menyentuh kulit wajah anda.

5. Lupa Pakai Krim Malam

Untuk mendapatkan kulit yang anjal dan lembap pada keesokan pagi, jangan lupa untuk memakai krim malam sebelum anda tidur. Sapukan krim malam secara rata pada wajah dan leher anda ya!


Tingkatkan Bacaan & Memperbaiki Hubungan Dengan Al-Quran, Ini 7 Kaedah Yang Mudah

Bertuah sesiapa dapat membaca al-quran dengan lancar dan mengingatinya didalam dada. Bahkan mengamalkannya dalam kehidupan seharian. Jadikan hari ini sempena Nuzul Al Auran sebagai azam untuk kita mengamalkan membaca Al Quran walaupun sehelai sehari.

Sekiranya anda jarang menyentuh Al-Quran, cuba mulai hari ini keluarkan Al-Quran letak pada satu sudut yang mudah dilihat. Insyallah satu hari terbuka untuk membukannya. Kalau tidak mula membaca tiadak apa. Cuba selak helaian demi helaian, niat dalam hati satu hari anda pasti Qhatam Al-Quran.

Bagi anda yang belum lancar membaca Al-Quran, usar gusar latih diri mendengar setiap bait ayat-ayat Al-Quran. Cuba mendaftar diri untuk menghadiri kelas-kelas fardhu ain.

Tetapi jika kita dapat mencapai kesemua perkara diatas, InsyaaAllah ia adalah salah satu kebahagiaan yang sangat besar dan paling bermakna dalam hidup ini. Namun dengan cabaran kehidupan dan budaya hidup masyarakat kini yang sentiasa sibuk, sedikit sebanyak membataskan hubungan kita dengan Al-Quran. Malah ia semakin kritikal dari generasi ke generasi.

Walau apa pun kes yang mungkin terjadi, beberapa tips mudah tapi berkesan dalam membantu memudahkan kita dalam menghubungkan diri dengan Al-Quran. InsyaaAllah mudah-mudahan bermanfaat.

Kunci untuk mendapat manfaat sepenuhnya daripada Al-Quran adalah muhasabah kembali niat kita, sebelum menyentuh kitab Allah ini. Tanya diri kita secara jujur, mengapa kita membaca Al-Quran? Hanya sekadar membaca isinya sahaja, dan kemudian membiarkan ia menghanyut jauh daripada kita tanpa amal?

Ingatlah bahawa Nabi Muhamad (SAW) digelarkan sebagai Al-Quran bergerak: Dalam kata lain, Baginda tidak hanya membaca membaca dan mengalunkan Al-Quran, tetapi baginda menghidupkan apa yang terkandung dalam Kalam Allah itu.

Mengambil wuduk adalah persediaan mental dan fizikal yang baik untuk mengingatkan kita bahawa kita bukan sekadar sedang  membaca ‘buku’ yang biasa. Sebenarnya kita sedang ingin berhubung dengan Allah, oleh sebab itu kebersihan adalah satu keutamaan yang penting apabila kita ingin menghadapNya.

Selalunya kita beranggapan bahawa kita patut  membaca al-Quran sekurang-kurangnya sejam atau lebih. Jika anda bukanlah orang yang sentiasa membaca al-Quran, itu pastinya terlalu banyak dan berat untuk dilaksanakan. Sebagai permulaan, mulakan dengan hanya 5 minit sehari.

Apabila anda memulakan langkah pertama ini, InsyaaAllah, lama-kelamaan tanpa sedar 5 minit itu akan bertukar menjadi 10 minit, 10 minit akan menjadi setengah jam, dan seterusnya menjadi sejam. Dan mungkin lebih lagi. Rule thumb disini adalah dengan memulakan langkah kecil yang pertama. Harus fokus kepada proses itu, bukan kepada hasilnya.

Meluangkan masa lima minit untuk membaca al-Quran dalam bahasa arab adalah bagus, namun kita perlu faham apa yang kita alunkan itu. Pastikan anda ada terjemahan al-Quran yang baik dalam bahasa yang anda paling fahami. Terjemahan dalam bahasa Melayu contohnya anda boleh mendapatkan al-Quran Pelangi Madina, yang memaparkan terjemahan yang senang dibaca dengan jelas dan mudah difahami.

Sentiasalah membaca terjemahan untuk memahami apa yang telah kita baca. Pasti hati kita akan berasa tenang, dan menjumpai jawapan-jawapan kepada setiap permasalahan yang terjadi dalam hidup kita.

Al-Quran bukan hanya sekadar didengar oleh telinga, tetapi harus terdengar sampai ke hati. Kerana fungsi baca Quran itu ada dua, kalau tidak untuk menenangkan hati, ia untuk mengubati. Jadikan al-Quran sebagai peti aduan kita.

Di era yang serba canggih ini, jangan terhadkan diri kita untuk semakin merapatkan diri dengan kalam Allah ini. Download aplikasi dan audio ke dalam smartphone kita, dengan cara ini kita boleh mendengar alunan al-Quran setiap masa dari Qari yang kita minati dan secara tidak langsung dapat memperbaiki bacaan kita dari masa ke semasa.

Cara ini ibarat serampang dua mata;

Sedar tidak sedar, alunan al-Quran itu sendiri adalah salah seni terhebat yang boleh kita lakukan. Untuk baca dengan mahraj betul dan mempertingkatkan keindahan bacaan al-Quran, kita mesti belajar hukum tajwid. Keindahan alunan bacaan ayat suci Al-Quran akan pudar tanpa hukum tajwid yang betul. Oleh itu belajar dan amalkan hukum tajwid yang betul.

Yang terbaik pastilah dengan belajar secara berguru. Kita juga pada masa yang sama juga boleh memudahkan pembelajaran tajwid kita dengan menggunakan Al-Quran yang hukum bacaannya dicetak dalam warna berbeza untuk membantu memudahkan kita mengenalpastu sesuatu hukum dengan mudah.

Pohonlah kepada Allah supaya memandu dan membantu kita apabila membaca Al-Quran. Tujuan kita adalah untuk mengharap keredhaan dan rahmat daripdaNya. Juga dengan niat untuk berhubung dengan Allah dengan membaca, memahami dan mengamalkan setiap perkataan suci yang terdapat dalam Al-Quran. Oleh itu, doa adalah alat terbaik untuk memudahkan kita mendapat petunjuk dan panduan daripada Allah.

Akhir sekali, tips yang paling penting adalah kita mesti konsisten. Sentiasa konsisten setiap hari dan setiap masa dalam membaca al-Quran, supaya kita semakin mahir. Baca sebanyak mungkin yang boleh, sekerap mungkin yang boleh. Tiada yang boleh menggantikan disiplin ini.

Sekiranya ada pemberian hadiah daripada sahabat atau kaum keluarga, anggap itu satu tanggungjawab kita untuk menghabiskan bacaan di samping itu pahala untuk yang memberi. Jadikan juga amalan memberi al-quran sebagai hadiah supaya kita juga mendapat pahala dengan setiap kali pembacaan.InsyaaAllah, pasti Allah akan memudahkan segala gerak kerja kita dalam mengapai redhanya. Semoga bermanfaat.


Berat Badan Mudah Naik Mencanak-canak, Coach Ini Kongsi 9 Tip Khas Untuk Student

Tak dapat dinafikan semasa masih belajar ramai yang mengalami masalah kenaikan berat badan. Kesibukan menelaah pelajaran serta penglibatan dengan pelbagai aktiviti di kolej menjadikan rutin pemakanan jadi tunggang langgang.

Namun jika tidak dikawal masalah kenaikan berat badan akan menjadi kronik sehingga akhirnya boleh menyebabkan seseorang itu mengalami masalah obesiti.

Saya memulakan diet ketika zaman belajar. Yang sibuk dengan kelas, balik pula dengan persatuan, kedutaan Malaysia dan nak jaga para pelajar. Ydp-lah katakan. Haha.

Jika tak diatur makan akan jadi tak menentu, diet kelaut. Setiap benda kena ada perancangan. Orang duk tanya apa yang coach buat? Ini apa yang saya buat.

1. Makan tak perlu ikut jadual waktu yang berlegar-legar di fb. Kena makan sarapan jam berapa ke jam berapa, itu tak perlu. Sarapanlah jam berapa pun ok. Yang pasti bukan waktu makan tengahari.

2. Sarapan boleh buat bekal siap-siap di rumah. Kurang-kurang roti wholemeal dengan sekaya wajib ada dalam bilik (Jika masih belajar). Ini saya buat waktu student dulu.

3. Jadual tu kau sendiri yang atur. Kadang lepas mandi sesibuk mana pun pastikan boleh juga capai roti sekeping dua untuk sarapan. Tujuannya agar perut tak kosong dan kau pun tak akan kebulur sangat masa lunch nanti.

4. Atur plan makan dengan baik. Waktu malam makanlah juga nasi. Walaupun jam berapa habis kelas atau kerja. Jangan tahan lapar. Yang pasti buat kawalan portion. Nasi tak bersalah meski pun makan pada waktu malam. Ingat tu.

5. Ada orang diet tak nak makan malam. Sebab katanya dah lewat. Tapi esok pagi mulalah lapar dan cari makanan yang tak mesra untuk diet. Saka pun keluar. Nasi lemak, roti canai dua keping, dan telur separuh masak. Hmm.

6. Sebab sibuk juga ramai yang pergi kedai makan tapi sayur semuanya dah habis. Maka tak adalah sumber fiber untuk kau makan haritu. Jangan risau kalau ada ulam-ulam boleh juga. Nak mudah sediakan satu stok salad di rumah. Bawa bekal. Itu sebaiknya.

7. Lengkapkan segala keperluan harian. Jangan skip waktu makan. Buat sedikit catitan di henfon kau juga boleh.

8. Kiranya haritu belum ada satu pun sayur yang masuk ke dalam perut, cubalah usahakan ganti dengan buah-buahan. Agar fiber itu tetap wujud dalam badan untuk keperluan nutrisi.

9. Nak diet kena ada usaha, disiplin, sabar dan ulang semula. Selagi mencipta alasan dengan cakap suasana sekeliling tak membantulah atau sebagainya selagi itulah kita akan terus ulang azam yang sama.

Nak kurus. Nak kurus. Nak kurus. Tahu-tahu dah masuk tahun baru. Huhu.

Begitulah kawan. Fokus dan mulakan hal yang paling mudah. Benda yang paling kecil. Semua orang sibuk. Yang pasti bagaimana kau atur masa dan jadualnya.

Semoga bermafaat. Kesibukan adalah waktu terbaik untuk kurus.


Nasi Bujang Untuk Diet? Boleh Tapi Ada Syaratnya

Keadaan ekonomi yang tidak menentu ketika ini juga banyak mendorong orang ramai memilih nasi bujang atau nasi bajet kerana ia jauh lebih menjimatkan, malah rasanya tidak begitu mengecewakan, masih mampu memenuhi selera.

Secara umum, 'nasi bujang' merujuk kepada hidangan nasi bersama telur dadar yang dimakan bersama sup kosong. Hidangan diserikan lagi dengan sambal belacan. Namun tahukah anda bahawa sajian ini juga merupakan sajian yang sangat sesuai untuk mereka yang sedang berdiet.

Walau bagaimanapun perlu kena dengan caranya.Berikut perkongsian dari @ayu_tinie

Jarang tukang masak kat kedai nak layan nasi bujang special request mcm ni melainkan anda masak di rumah.

Option malas utk bekal esok. Ok ape? Balance & healthy asalkan ikut syarat yg diberi.


Hari-Hari Diet Tanpa Jemu Selain Rajin Minum Teh Hijau, Buat Wanita Ini Hilang 35.5 KG Dalam Masa 8 Bulan

Tak dinafikan bukan mudah untuk seseorang itu menurunkan berat badan. Tanpa keazaman yang kuat pastinya impian mahu memiliki tubuh idaman tidak kesampaian. Perkongsian wanita ini di media sosial yang berjaya hilangkan 35.5 kg dalam masa 8 bulan.

Seperti orang lain dia juga menjaga pemakanannnya, melakukan senaman dan paling penting pengambilan teh hijau setiap pagi untuk meningkatkan metabolisma badan. Hasilnnya memang membuatkan badannya kembali langsing berbanding sebelumnya.

Hari2 diet tanpa jemu. Hampir 8bulan. Wani berjaya lost 35.5kg.

Tak kurus mcm org lain. Tapi kurus sikit dari dulu.

Org tnye. Mcm mne diet ni. Wani cuma bgthu. Jage mkn. Jgn mkn waktu malam. Jgn mnum air manis. Tu yg wani amal selama diet. Dari mula2 start diet dh amal mnum green tea jasmine.

Air kosong. 3-4liter sehari. Mmg akan ulang2 ke tandas. Ke hulu hilir bwk botol air. Bukan sng nk kurus

Setiap kali mkn. Wajib mkn on time. Pagi 9am . Lunch 1pm. Dinner 6pm. Lepas 7pm mmg xmkn dh. Makan makanan berkhasiat ( panggang @ rebus ). Kurangkan garam.

Setiap minggu. 3-5kali wani akan bersenam. Skrg ni selang2 cardio workout dgn zumba. Kalau dulu zumba je. Wani pilih utk senam dlm rumah je. Lagi sng. Jimat mse.

Tenkiu utk husband wani. Sentiasa support wife mu ini

Diet bukan utk dipuji. Tapi utk diri sendiri. Sekurang-kurangnya wani dh usaha utk hidup sihat.

Kat cni. Wani sertakan cth breakfast + green tea jasmine setiap pagi. Tak pernah miss.

MENU YANG DIAMALKAN:


Bedah Mata Ala ‘Fox Eye’ Seperti Bella Hadid, TikToker Ini Dedah Menyesal Lakukannya kerana…

Melihat tren kecantikan zaman sekarang ini ekstrem sehinggakan ada yang sanggup mengharungi keperitan untuk beberapa bulan demi satu ‘standard kecantikan’ yang digilai ramai!

Ada ingin miliki bentuk mata ‘fox eyes’ ala model terkenal, Bella Hadid. Tetapi ramai yang menghadapi keperitan dan menyesal setelah membuatnya!

Ramai yang telah melakukan prosedur ‘fox eyes‘ ini demi mendapatkan bentuk mata yang tajam seperti yang diidamkan. Namun, terdapat segelintir yang menyesal melakukan pembedahan ini.

Seorang TikToker, @_jessiecarr, antara orang yang menyesal melakukan prosedur ini. Menurutnya, selepas melakukan ‘fox eyes‘ ini, keningnya tidak simetri dan membuatkannya bengkak sehingga terkeluar benjelon saluran darah.

“Lakukan ‘fox eyes’ ini adalah satu penyesalan yang cukup besar buat saya!” tulisnya.

Terdapat lagi seorang TikToker, @cocodayy, berkongsi kisahnya apabila menghadapi masalah seperti pelipis berlekuk dan tiada sebarang perubahan berlaku selepas membuat Dissolvable Polydioxanone (PDO) ataupun ‘fox eyes’.

“Ia merupakan satu benda yang cukup menyakitkan yang pernah saya lalui sepanjang  hidup ini walaupun pernah buat beberapa prosedur yang lain,

“Boleh nampak benang pembedahan di muka saya untuk sebulan!” katanya di dalam video yang dimuatnaik di TikTok.

Prosuder ini juga menggunakan benang jahitan yang berfungsi menarik kulit ke atas arah sudut mata untuk mengekalkan bentuk yang ‘tajam’.

Difahamkan lagi, benang itu akan mengubah bentuk mata tetapi kening pesakit akan mengalami kesakitan lebih kurang enam bulan sebelum benang itu melarut ke dalam.


Dah Guna Banyak Produk Dan Rawatan, Kulit Masih Bermasalah?  Atasinya Dengan 6 Solusi Terbaik Ini!

Jangan buntu untuk mencari solusi bagi merawat masalah kulit anda! Jangan pula salahkan produk yang dibeli jika jerawat dan jeragat masih lagi bertompok pada kulit wajah anda! Cuba fikir kembali tentang langkah solusi yang anda lakukan. Adakah benar-benar sesuai dengan masalah kulit yang anda hadapi?

Kuncinya adalah selidik masalah sebenar yang kulit anda alami dan dari situ anda cari jalan penyelesaiannya.

Kami senaraikan enam masalah kulit dan cara mengatasinya dengan cepat, ringkas dan mudah!

1. MASALAH: JERAWAT

Masalah yang terjadi pada majoriti rakyat Malaysia iaitu jerawat Hormon stres menyebabkan minyak dihasilkan, seterusnya menyumbatkan liang pori.

PENYELESAIAN:

• Amalkan rutin untuk menghilangkan jerawat supaya kulit kekal sihat seperti senaman tai chi, joging, hubungan intim, mandi air suam. Langkah-langkah ini boleh mengurangkan jerawat.
• Walaupun orang yang paling tenang dan tiada masalah pun boleh dihinggapi jerawat, sememangnya itu perkara normal. Apabila berlaku, rawatnya dengan krim jerawat yang bertindak membersihkan pori-pori atau yang mengandungi asid salisilik.

2. MASALAH: KULIT SENSITIF

Ini seringkali terjadi apabila emosi bercelaru. Kulit anda juga akan menerima kesannya. Puncanya adalah Nueropeptides yang membuatkan kulit berasa sensitif dan reaktif. Tahukah anda, kajian menunjukkan stres akan mengurangkan kandungan air pada kulit? Apabila lapisan permukaan kulit menjadi kering, sel-sel yang sepatutnya kembang dan padat kini mengecut dan mengecil. Ruang antara sel-sel akan mengundang rengsa. Walaupun anda mempunyai kulit yang cantik, jangan terkejut jika anda mendapati krim yang biasa anda guna boleh menyebabkan gatal dan pedih pada kulit. Tetapi biasanya keadaan ini berlaku hanya untuk sementara.

PENYELESAIAN:

• Ambil makanan tambahan seperti omega fatty acids (ikan, flaxseed dan evening primrose oils) dan Vitamin D3 yang terbaik untuk membaiki kulit.
• Elakkan bahan-bahan yang bertindak balas dengan kulit seperti retinoid, lulur yang kasar, asid dan produk yang mengandungi kandungan pewangi yang tinggi. Hanya gunakan pembersih yang mengandungi bahan-bahan yang lembut, melembapkan seperti feverfew, bisabolol dan ekstrak teh hijau.
• Lembapkan kulit anda dengan formula yang mengandungi  dimethicone, ceramides, dan humectants (seperti asid hialuronik), yakni bahan yang membaiki dinding kulit dan membantu untuk berfungsi dengan lebih baik.

3. MASALAH: KULIT MENGELUPAS

Ini seringkali terjadi tanpa anda menyedarinya! Pada mulanya bertujuan untuk mengupas lebihan kulit yang kering, seterusnya mengutil kuping dan luka. Apabila selesai barulah rasa bersalah dan menyesal. Kemudian, menanggung rasa pedih akibat luka dari kulit mengelupas itu!

PENYELESAIAN:

‘JANGAN KUPAS! Biarkan kulit terbuka dan hiang dengan sendirinya. Mudah, bukan?

4. MASALAH: KULIT KEMERAHAN

Perasaan takut atau malu yang biasanya berlaku dalam aktiviti sosial, merangsang adrenalin dalam saluran darah di bahagian muka dan seterusnya menyebabkan kemerahan.

PENYELESAIAN:

• Anda boleh mengunyah ais atau meletakkan tin minuman sejuk pada urat anda untuk beberapa minit. Suhu sejuk dapat menyekat denyutan ke saraf yang menyebabkan kemerahan, seterusnya mengurangkan punca kemerahan.
• Ada juga penyelesaian jangka panjang untuk kemerahan yang disebabkan oleh emosi. Anda perlu belajar bahawa beberapa perbuatan dan kawalan emosi yang dapat mengurangkan tekanan, mengurangkan stres dan mengelak daripada kemerahan.

5. MASALAH: ROSACEA

Mengapakah Rosacea terjadi? Ia dapat dilihat melalui kulit kemerahan akibat stres, makanan pedas, wain merah atau perubahan suhu. Pergerakan darah yang berpunca dari faktor-faktor ini turut menyebabkan tumbuh jerawat pada wajah yang biasanya hadir dengan rosacea.

PENYELESAIAN:

6. MASALAH: KEGATALAN

Pernah tak anda alami situasi dimana bila anda sedang marah, kulit menjadi gatal dan kemerah-merahan? Ini disebabkan oleh emosi tidak terkawal yang boleh menyebabkan kegatalan dengan menaikkan suhu badan dan mengeluarkan adrenalin yang mengakibatkan munculnya bintik-bintik merah atau kegatalan. Kebimbangan, kemarahan ataupun ketawa boleh menyebabkan rasa gatal yang datang tiba-tiba dan berlanjutan hingga beberapa jam. Kadangkala berlaku berulang kali untuk beberapa minggu atau bulan.

PENYELESAIAN:

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Surat CINTA Daripada Pelajar Ini Buat Bekas PENYANYI Popular Hilang ‘STRESS’ Di Hari Pertama Sekolah

Minggu ini permulaan sekolah bagi semua pelajar setelah bercuti panjang hampir sebulan lebih. Bagi para guru pula menjadi tanggungjawab mereka untuk terus mendidik pelajar menjadi insan yang berguna dan cemerlang. Bagi bekas penyanyi Tasha Manshahar berkongsi pengalaman indahnya di hari pertama persekolahan hingga boleh hilangkan stres sebagai seorang guru.

Baru sehari bersekolah, Tasha yang mengajar Bahasa Inggeris di sebuah sekolah agama ini mendapat surat cinta dari salah seorang murid perempuan bernama Iman Aleeya. Menurut Tasha, Iman merupakan salah seorang muridnya yang paling rajin dan ringan tulang. Dia juga pelajar yang begitu bersungguh-sungguh dalam kelas.

Jika tahun lepas, Tasha mengajar di kelas Iman tetapi nampaknya tahun ini tidak kerana Iman sudah naik kelas lain. Oleh sebab sayang dengan gurunya ini, Tasha telah memberi ‘surat cinta’ pada guru kesayangannya ini.

Dalam postingnya di laman IGnya ini, Tasha ini cukup terharu mendapat ‘surat cinta’ dari salah seorang anak murid yang rapat dengannya. Malah pelajar bernama Iman ini juga turut menyuruh dia supaya jangan berpindah sekolah sampai bila-bila.

Namun jawapan Tasha pada surat Iman cukup kelakar. Tasha memberitahu kalau dia pindah, mahu kena pelangkung dengan guru besar. Ternyata walaupun Iman hanyalah seorang budak, tetapi dia cukup menyayangi guru bahasa Inggerisnya ini.

Dalam surat cinta itu turut disertakan dengan sebuah novel untuk Tasha. Ramai follower Tasha yang terhibur dengan telatah Iman terhadap gurunya ini. Kebanyakan bertanya berapa umur Iman dan dia disifatkan sebagai pelajar yang cute dan comel.

@aidasalihanAlahaiii sweet budak ni

@miralalalalalaHahahahahhaha!!

@missmayunabudinHahhaha comel je bebudak ni?

@nnrlainnHahahaha so cute hahahahah

@ainieyazizSo cute..

Ada juga yang mengatakan sikap Iman begitu menceriakan terutama di hari pertama persekolahan. Bukan itu sahaja situasi ini juga sebenarnya membuatkan Tasha sebagai guru tidak rasa stress pada hari pertama berdepan dengan pelbagai kerenah murid-murid.

Sebelum ini Tasha yang selesa bergelar guru mengakui sudah membuat keputusan untuk tidak aktif lagi di arena seni suara, sebaliknya memberi tumpuan kepada kerjaya barunya penceramah motivasi selain guru sekolah rendah di Melaka.

Bekas penyanyi ini pernah popular dengan lagu Oh No dan Ragu-ragu dan Bukan Aku duet bersama Syed Syamim.


Pesan Imam Muda Hassan: Sebenci-benci Anak Kepada Ibu, Perkara WAJIB Tahu & Sedar, Dia Adalah SYURGA Kita

“Kasih ibu membawa ke syurga, kasih ayah sepanjang masa. Ibu dan ayah tidak ada gantian di dunia”.

Kata-kata tersebut, mungkin telah biasa atau acap kali kita baca dan dengari. Tetapi itulah pesanan yang selalu dan perlu diingatkan kepada kita semua, insan yang digelar anak.

Setinggi mana darjat, pangkat dan jawatan tokoh itu, namun ingatlah, lahirnya ia daripada seorang ibu dan ayah. Sekaya mana harta dan wang seorang jutawan itu, tidak ada nilai kekayaan dan tandingan terhadap kasih ibu dan ayah.

Ibu dan ayahlah yang mengasuhmu wahai anak, sehingga kamu berjaya. Ingatlah kita semua memegang gelaran sebagai anak, maka janganlah kita sombong dengan kedua ibu bapa, walau sehebat mana sosok dirimu di dunia.

Oleh itu, tidak ada ruang sebagai seorang anak dalam menidakkan kewajipan untuk menjaga dan berbuat baik terhadap ibu dan ayah. Sedarlah wahai anak-anak sekalian, kita dipertangungjawabkan keatas kewajipan yang diperintahkan oleh Allah SWT ini.

Firman Allah SWT:-

وَقَضَىٰ رَبُّكَ أَلَّا تَعْبُدُوا إِلَّا إِيَّاهُ وَبِالْوَالِدَيْنِ إِحْسَانًا ۚ إِمَّا يَبْلُغَنَّ عِندَكَ الْكِبَرَ أَحَدُهُمَا أَوْ كِلَاهُمَا فَلَا تَقُل لَّهُمَا أُفٍّ وَلَا تَنْهَرْهُمَا وَقُل لَّهُمَا قَوْلًا كَرِيمًا

Maksudnya: “Dan Tuhanmu telah memerintahkan, supaya engkau tidak menyembah melainkan kepadaNya semata-mata, dan hendaklah engkau berbuat baik kepada ibu bapa. Jika salah seorang dari keduanya, atau kedua-duanya sekali, sampai kepada umur tua dalam jagaan dan peliharaanmu, maka janganlah engkau berkata kepada mereka (sebarang perkataan kasar) sekalipun perkataan “ah”, dan janganlah engkau menengking menyergah mereka, tetapi katakanlah kepada mereka perkataan yang mulia (yang bersopan santun).” (Surah Al-Isra’: 23)

Sheikh Mustafa al-Maraghi ketika mengulas ayat ini menyatakan bahawa Allah SWT benar-benar mewasiatkan tanggungjawab terhadap kedua-dua ibu dan ayah secara serius, sehingga anak-anak yang derhaka terhadap ibu dan ayah akan meremang bulu romanya dan merasa ngeri apabila mendengarnya.

Ini disebabkan wasiat itu dimuliakan oleh Allah SWT dengan perintah supaya manusia bertauhid dan beribadah kepada-Nya. Kemudian kewajipan tersebut digenapkan dengan kewajipan supaya berbuat baik kepada kedua-dua ibubapa (Lihat Tafsir al-Maraghi, 8/3932).

BENCI IBU TAK MENGUNTUNGKAN

Mungkin ada di kalangan kalian yang sangat sayangkan ibunya.

Dan mungkin juga ada di kalangan kalian yang bencikan ibunya.

Dan boleh jadi juga di kalangan kalian yang sangat bencikan ibunya.

Saya pernah ditanya soalan tentang ibu, seorang anak yang memang bencikan ibunya. Sebab ada kisah silam yang menjadikan hidupnya berubah gara-gara kerana sikap ibunya.

IBU KITA MANUSIA BIASA BUKAN MALAIKAT

Sayang ke, benci ke, sangat benci terhadap ibu ke, ianya tidak dapat hendak mengubah takdir, dan ia tetap tidak boleh ubah status seorang ibu. Kalau hendak buang ibu jauh-jauh, hendak putus hubungan sekalipun, ibu kita tetap ibu kita walau apa keadaan sekalipun.

Ibu tetap seorang manusia yang ada kekurangannya. Ibu kita tetap ada dosanya, adakalanya kata-katanya mengguris hati. Kadangkala perbuatannya tersalah jua sebab dia seorang manusia, dia bukan malaikat.

Kadangkala kasihnya pada anak tidak sama antara Along dengan Angah, Ucu dengan Ude. Ada lebih, ada kurang. Sebab dia seorang manusia yang ada hati dan perasaan. Iri hati Along pada Angah sebab ibu lebihkan Angah. Apa-apa sahaja Angah. Along ibu tidak pandang langsung. Ye, sebab ibu seorang manusia yang tidak sempurna.

Sebenci-benci anak kepada ibunya, satu perkara yang WAJIB kita tahu dan sedar, dia adalah SYURGA kita.

Ada sesiapa yang teringin hendak masuk neraka? Saya yakin semua hendak masuk SYURGA. Kalau syurga depan mata kita sekarang ini pun kita benci, agak-agaknya dapat ke tidak kita masuk syurga hakiki nanti?

Jika ada di kalangan kita yang berhadapan dengan masalah ibu, anggaplah ia sebagai ujian. Ujian bagi orang Mukmin sebagai hiburan. Jangan anggap ia sebagai tekanan, nanti kita stres, berkat pun tak dapat.

Jika ibu benci pada kita, jangan pula kita benci dengan ibu. Teruskan berbuat baik dengan dia, anggaplah dia sebagai jalan yang sukar untuk menuju syurga. Memang hendak pergi ke syurga jalannya sukar!

Sabarlah dan syukurlah sebab kita masih punyai syurga.

Kesimpulannya seburuk mana pun ibu, dia tetap ibu yang melahirkan kita ke dunia ini. Hargailah dia selagi dia masih bernyawa.


Pakar Industri Jawab Soalan Kecantikan Umum Yang Anda Terlalu Malu Untuk Bertanya

Bolehkah anda memakai lipstik merah pada usia berapa pun? Adakah masker wajib pakai? Dan adakah anda sebenarnya perlu menggunakan toner? Pakar kecantikan terkemuka untuk menjawab soalan-soalan ini dan banyak lagi. Jom semak beberapa soalan yang terkadang anda sendiri nak tahu tetapi malu nak bertanya.

Pakar kecantikan dan solekan dalam industry negara ini menjawab dan mencadangkan beberapa produk yang sesuai untuk anda.

Anda mungkin menganggap ini adalah langkah yang tidak berguna dalam rejim kecantikan tetapi toner cukup penting. Ia akan menyapu lapisan atas sel kulit mati, kotoran dan minyak, menjadikan kulit kelihatan lebih sihat. “Penyegar membantu menyiapkan kulit untuk fasa seterusnya dari rejim penjagaan kulit, yang akan membantu produk kemudian menembusi jauh ke dalam kulit,” kata Hayley Wren, pengurus pendidikan kebangsaan Estée Lauder. “Bagi mereka yang melabur dalam perawatan kulit mereka, pastikan toner adalah bahagian dari ritual harian anda.”

“Salah satu muslihat yang saya gemari adalah menggunakan kapas solekan yang boleh dikupas dengan toner Calendula, memastikan kelembapan tetapi tidak basah. Kemudian, saya kupas kapas menjadi lima keping satu di dahi, satu di hidung, dua di pipi dalaman dan satu di dagu. Biarkan selama 5 minit, kemudian saya menekan telapak tangan ke muka untuk membiarkan produk menyerap. Saya suka melakukan teknik ini kerana menyeimbangkan kulit: memberikan kelembapan tetapi memperbaiki liang pada masa yang sama” , kata Nina Park,Kiehl’s Global Consulting Makeup Artist.

Ini petua dari Ratu gincu Karen Murrell memberi:

Jawapan ringkas – ya! Juru Solek Selebriti Shila Mohamad mengatakan bahawa sesiapa sahaja boleh memakai lipstik merah yang glamor “selagi ia digunakan secara merata, tidak berdarah di garis bibir, dan anda mempunyai kepercayaan bahawa anda kelihatan hebat di dalamnya”.

Untuk mengelakkan penyebaran bakteria, sebaiknya basuh berus sekurang-kurangnya sekali seminggu. “Semasa mencuci, gunakan syampu dan perapi agar bulu tidak licin dan lembut,” kata Nadia Henry, pengurus jenama Smashbox Cosmetics.
Saya tidak memakai pelapik bibir tetapi tertanya-tanya adakah saya patut palikasinya.

Juru solek nasional MAC, Kiekie Stanners menjelaskan, “Ini adalah langkah yang sangat penting untuk mengekalkan lipstik di bibir anda lebih lama. Saya selalu mengisi keseluruhan bibir terlebih dahulu dengan warna pelapik. Ini bukan sahaja memberi anda garis bibir yang lebih tajam, tetapi juga menyediakan asas untuk lipstik dipatuhi. ”

Ya – ia akan membantu melindungi bahan aktif dalam krim pada dasarnya menjadikannya lebih berkesan.

Kiekie Stanners juru solek artis MAC nasional berkongsi kaedah terbaik. Inilah panduan langkah demi langkahnya:

Masker muka menguatkan rejim kulit harian anda, kata Caroline Parker, ketua pendidikan Dermalogica New Zealand. “Setiap masker dapat memiliki tindakan yang berbeza – menyuburkan, menghaluskan, menenangkan atau menghidrat, memberi kita kesempatan untuk mensasarkan masalah kulit tertentu,” kata Parker.
Untuk mengatasi zon T berminyak, menggunakan masker tanah liat pembersih yang mendalam akan menjadi langkah yang tepat untuk anda. Dan untuk kulit kering, anda harus memilih masker penghidratan. Namun, hari ini begitu banyak masker di pasaran mempunyai pelbagai fungsi, yang bermaksud mereka akan melakukan pelbagai perkara, memberi anda lebih banyak keuntungan.

Terdapat beberapa aliran pemikiran yang satu ini. Orang yang menganut teori ini mengatakan tidak kira berapa kali anda membilasnya setelah merapi, anda tidak akan mengeluarkan residu dan sisa itulah yang menurunkan rambut anda. Oleh kerana itu, pembalikan pesanan dikatakan memberi anda lebih banyak jumlah.

Walau bagaimanapun, Richard Kavanagh berpendapat bahawa anda harus tetap menggunakan syampu terlebih dahulu. “Mengatur rambut membolehkan anda menambahkan protein pekat atau bahan berasaskan kelembapan pada rambut dengan cara yang disasarkan dan spesifik,” katanya. “Sekiranya anda membuat keadaan sebelum mencuci muka, anda akan membersihkan semua kebaikan dan kesan kecantikan dari perapi. Sentiasa bersihkan diri selepas mencuci dan gunakan rawatan regim kecantikan setiap hari untuk menambah kesempurnaan.”


Stretch Marks Bukan Timbul Hanya Pada Wanita Bersalin Malah Remaja Juga Berisiko. Bagaimana Mengatasinya

Tanda stretch mark bukan hanya masalah orang dewasa lebih-lebih lagi wanita selepas bersalin, remaja juga berisiko menghadapinya. Ini adalah masa ketika remaja perlahan-lahan membangun identiti mereka dan mengembangkan keperibadian baru. Mereka juga mengalami transformasi fizikal kerana perubahan hormon, yang sering meninggalkan beberapa tanda. Salah satu tandanya stretch mark yang mungkin kendengaran pelik tetapi ia adalah benar.

Tetapi tidak ada yang perlu dirisaukan. Stretch mark adalah bahagian normal semasa akil baligh, dan dengan perlahan-lahan, ia boleh memudar. Teruskan membaca untuk mengetahui lebih lanjut.

Ya, adalah wajar bagi remaja stretch mark mengembangkan di bahagian-bahagian tertentu. Kira-kira 40% remaja lelaki, terutamanya mereka yang aktif dalam sukan, dan 70% wanita remaja mengalami stretch mark.

Ketika remaja mencapai usia baligh, terdapat perubahan hormon dalam badan. Selama ini, remaja mungkin mengalami lonjakan pertumbuhan secara tiba-tiba dan mungkin terdapat kesan stretch mark di bahagian badan mereka. Remaja biasanya dapat melihat kesan stretch mark di kawasan ini:

Sekiranya anda tertanya-tanya bagaimana remaja mengembangkan tanda stretch mark, berikut adalah jawapannya.

Stretch mark, juga dikenali sebagai striae, berkembang apabila kulit mengalami rengangan cepat melebihi hadnya. Ini menyebabkan kerosakan pada serat kolagen dan elastin dan membawa kepada pembentukan parut pada kawasan yang terjejas.

Selama bertahun-tahun remaja,  lelaki mahupun perempuan mungkin mengalami lonjakan pertumbuhan, yang meregangkan kulit dan meninggalkan kesan stretch mark. Remaja juga Penambahan dan penurunan berat badan dengan cepat,  juga boleh menyebabkan stretch mark. Beberapa faktor lain juga boleh menyebabkan stretch mark pada remaja. Ini adalah:

Tanda stretch mark tidak dapat dielakkan, dan tidak mungkin anda dapat menyingkirkannya. Walau bagaimanapun, jika anda mengambil langkah berjaga-jaga yang cukup, anda boleh memperbaikinya dan menjadikannya tidak kelihatan.

Sekiranya anda ingin menghilangkan kesan stretch mark, perkara pertama yang perlu anda lakukan adalah mengambil langkah pencegahan. Terdapat beberapa cara untuk menjadikan kulit anda tahan dan mencegah koyakan yang teruk dan kesan stretch mark yang teruk. Inilah perkara yang boleh anda lakukan:

Setiap individu, termasuk remaja, harus kerap bersenam. Selain mengencangkan badan, bersenam juga membantu mencegah kenaikan berat badan yang berlebihan. Ini menghalang kulit anda daripada meregang secara tidak perlu dan menghalang perkembangan stretch mark. Sekiranya anda mengalami apa-apa perubahan, stretch mark tidak akan menjadi teruk dan mungkin menjadi kurang ketara seiring berjalannya waktu.

Menjaga kesihatan diri sangat penting. Kulit kering meregang dengan mudah dan lebih terdedah kepada kerosakan. Ini menyebabkan perkembangan stretch mark. Tetap terhidrat dari dalam memastikan organ anda, termasuk kulit, kekal sihat dan berfungsi dengan baik.

Seiring dengan penghidratan dari dalam, kulit anda memerlukan pelembapan tambahan dari luar. Urut kulit anda dengan losyen badan dan krim untuk mengelakkan kekeringan kulit. Kulit yang dilembapkan dengan betul elastik dan mudah meregangkan. Ini mungkin membantu mengelakkan kesan stretch mark.

Kami memahami bahawa tidak mungkin sama sekali untuk menghindari cahaya matahari. Walau bagaimanapun, pendedahan UV boleh menyebabkan kerosakan kulit dan memburukkan lagi kesan stretch mark anda. Oleh itu, gunakan pelindung matahari dengan kerap sebelum melangkah keluar.

Vitamin dan nutrien sangat penting untuk menjaga kesihatan kulit dan kesihatan keseluruhan. Mereka juga membantu menjaga berat badan anda. Faktor-faktor ini dapat membantu mencegah stretch mark kulit yang tidak perlu dan tanda-tanda yang disebabkan olehnya.

Ambil buah-buahan segar, sayur-sayuran, protein tanpa lemak, produk tenusu dan bijirin. Elakkan makanan yang diproses, soda, dan minuman manis dan makanan ringan.

Anda boleh menggunakan produk OTC anti tanda stretch mark untuk memudarkan tanda. Walau bagaimanapun, pastikan untuk menggunakannya secara beragam dan kerap.

Sekiranya tanda stretch mark anda teruk dan tidak pudar dengan langkah pencegahan dan pelembab biasa, berjumpa doktor untuk mendapatkan penilaian dan rawatan yang betul. Biasanya, doktor boleh menetapkan pilihan berikut untuk merawat stretch mark.

Walau bagaimanapun, doktor sering tidak mengesyorkan pilihan rawatan ini untuk remaja. Ini kerana remaja belum dewasa sepenuhnya. Tanda regangan yang mereka alami semasa remaja boleh pudar dari masa ke masa.

Oleh kerana hormone mereka masih berkembang, selalu ada ruang untuk mengembangkan stretch mark baru di kemudian hari semasa mereka dewasa. Oleh itu, doktor mungkin menetapkan krim dan salap topikal untuk remaja. Langkah pencegahan selalunya berfungsi paling baik dalam kes seperti ini.

Sekiranya anda seorang remaja dan tidak tahu bagaimana merawat stretch mark anda, ikuti petua yang diberikan di sini dan berbincang dengan doktor untuk mendapatkan pilihan rawatan yang sesuai.

Di bawah ini, senarai produk terbaik untuk mencegah kesan stretch mark, membantu menyembuhkannya setelah ia terbentuk, dan bahkan membantu untuk menyamarkannya buat sementara waktu.

Sapukan Bio-Oil setiap hari untuk meminimumkan kesan stretch mark dan parut – walaupun anda mengalami kessan luka selama beberapa tahun. Dalam satu kajian klinikal, lebih daripada separuh penguji melihat perubahan parut selepas dua minggu.

Hebat bukan, untuk seluruh badan dan wajah anda, menyerap dengan cepat dan juga membantu meratakan warna kulit anda. Ia dipenuhi dengan bahan-bahan tenaga seperti minyak semula jadi dan derivatif vitamin A untuk menghidrat kulit dan memperbaiki penampilannya.

Gantikan pelembap biasa anda dengan yang kaya dengan bahan penghidratan seperti minyak argan dan mentega shea, kedua-duanya terdapat dalam losyen klasik dan mesra bajet ini. “Apabila anda mengalami stretch mark, salah satu perkara terbaik yang perlu dilakukan adalah mengurut urutan stretch mark secara menegak.

Produk ini telah menjadi perhatian wanita hamil selama beberapa dekad, dan ia mempunyai ulasan yang positif: 96% wanita yang menggunakan produk ini secara berkala sepanjang kehamilan mereka tidak mengalami stretch mark semasa kehamilan mereka, menurut percubaan klinikal yang dilakukan pada 26 orang wanita hamil.

Lindungi kulit anda dengan menggunakan SPF setiap hari, pelindung matahari melindungi kulit dari kerosakan yang berterusan. Kebanyakkan pengguna losyen Kiehl berpendapat, bahawa losyen ringan air ini “melembapkan” dan menyukai “bau neutralnya”. Atributnya yang dinilai terbaik kerana tidak membuat kulit terasa berminyak atau licin walaupun di bawah terik matahari.

Menjaga kulit sentiasa terhidrat adalah salah satu kaedah terbaik untuk mengelakkan kesan stretch mark muncul. Asid hyaluronik dalam krim gel badan ini membantu menghilangkan dahaga kulit dan menjadikannya sihat dan lembap, yang dapat menghentikan kesan stretch mark di trek mereka.

Berikan kulit anda penambah hidrasi dengan krim yang dibungkus dengan asid hyaluronik dan centenella asiatica (biasanya dikenali sebagai cica). Menurut tinjauan yang dilakukan oleh jenama tersebut, 76% wanita yang menggunakan produk ini selama 12 minggu menyaksikan penurunan tanda stretch mark dan berpuas hati dengan peningkatan tanda stretch mark mereka.

Oleh kerana tanda stretch mark pada dasarnya adalah parut, mereka tidak boleh menyala secara semula jadi, tetapi anda boleh menyamarkannya dengan menggunakan bronzer (atau penyamak sendiri) di atas garisan anda untuk menyembunyikannya sementara. Gunakan bronzer cair berisi vitamin ini untuk memberi tubuh anda cahaya yang sihat sambil memberi makan bahan-bahan yang menghidratnya.Terdapat juga dalam bentuk minyak.


Wanita Ini Dedah Rahsia Masker Campuran Tomato & Tepung Beras Untuk Cerahkan Kulit & Kecilkan Pori

Selain penjagaan mencuci wajah dengan tiga langkah (pembersih, penyegar dan pelembap) pemakaian masker juga penting untuk membuat rawatan kecantikan sendiri di rumah.

Tidak payah mengeluarkan belanja besar untuk membeli masker kerana anda boleh lakukannya sendiri di rumah.

Masker ini sangat bagus untuk mengecilkan liang pori wajah, menghaluskan kulit dan mencerahkan kulit wajah.

Ayuh kita lihat bahan-bahan dan cara membuatnya:

Sedikit tepung beras dalam 2/3 sudu besar, anggaran supaya bancuhan menjadi pes.

*boleh pelbagaikan variasi masker tepung beras samada campurkan dengan madu, yogurt, limau nipis dlln.

1. Menyerap minyak yang berlebihan pada muka.

2. Bagus untuk jenis kulit kering kerana tepung beras dapat memberikan kelembapan pada kulit wajah.

3. Mencerahkan dan menghaluskan kulit wajah.

4. Membuang kulit mati/memudarkan bintik hitam.

Tomato dipotong halus @ diblend bersama sedikit air untuk dijadikan pes.

Pes tomato + tepung beras tadi boleh di buat Masker @ di bekukan untuk dijadikan cube ais dan di sapu pada muka juga. bagus untuk kecilkan liang pori wajah, menghaluskan kulit dan mencerahkan kulit wajah.

1. Menghilangkan lingkaran gelap di bawah mata (mata panda/eyebag)

Hiris tomato secara nipis, kemudian celup ke dalam yogurt asli. Lekapkan pada bahagian mata. Cara ini membantu mengurangkan kesan gelap dan membuatkan kulit tampak segar dan semakin cerah. Amalkan petua ini seminggu dua kali.

2. Kecutkan jerawat.

Lenyek atau kisar tomato sehingga hancur, jangan campurkan dengan air. Kemudian sapukan pada wajah. Biar ia kering, bilas dengan air suam. Tomato dapat menyejukkan kulit dan menyerap lebihan minyak pada wajah. Jerawat akan beransur kecut dan hilang secara perlahan-lahan tanpa meninggalkan parut.

3. Jeragat jadi pudar.

Potong buah ini kepada dua bahagian, kemudian gosokkan secara perlahan-lahan pada bahagian yang mempunyai pigmentasi. Lakukan setiap hari, pigmentasi akan semakin pudar dan kulit semakin cerah.

4. Kecilkan liang Pori wajah.

Bagi membantu wanita mengecilkan pori kulit, campurkan air perahan tomato dengan putih telur. Jadikan masker, sapukan pada wajah. Biarkan sehingga kering, bilas wajah dengan air perahan lemon diikuti dengan air suam.

5. Kulit wajah lebih lembap.

Campurkan air perahan tomato dengan yogurt asli. Sapu pada seluruh wajah dan leher, biarkan kering kemudian bilas dengan air suam. Kulit jelas kelihatan semakin lembap dan berseri.

6. Tona kulit sekata.

Campurkan jus tomato bersama madu asli, kombinasi ramuan ini dikatakan sangat efektif untuk mengatasi masalah tona kulit tidak sekata. Jadikan sebagai masker, biarkan kering pada wajah. Kemudian bilas dengan air suam yang dicampurkan dengan perahan limau nipis. Amalkan seminggu tiga kali, kulit akan menjadi cerah sekata.

7. Rambut lebih sihat.

Caranya mudah, lumur rambut dengan jus tomato, balut dengan tuala selama 15-20 minit. Kemudian bilas dengan air bersih. Ini membuatkan rambut sihat dan bersinar.